title: পোল্ড ডরসেট

text: পোল্ড ডরসেট মধ্যম আকারের অধিক প্রজননক্ষম ও প্রচুর দুগ্ধবতী হয়। এই জাতের মেষ মজবুত গঠনের, মাঝারি আকারের শাবক জন্ম দেয় যার থেকে প্রচুর মাংস পাওয়া যায়। এই মেষের পশম খুব সাদা, মজবুত, ঘন, কাল আঁশমুক্ত এবং পায়ের অনেক নিচে পর্যন্ত হয়। একটি মেষ থেকে পাঁচ থেকে নয় পাউন্ড (২.২৪ থেকে ৪ কেজি) পর্যন্ত পশম পাওয়া যায় সত্তর শতাংশ পশম ব্যবহার উপযোগী। পশমের দৈর্ঘ্য সাধারনত ২.৫ থেকে ৪ ইঞ্চি (৬ থেকে ১০ সেমি) হয় এবং সংখ্যায় হয় ৪৬ থেকে ৫৮ টি থাকে। আঁশের ব্যাস হয় ২৭ থেকে ৩৩ মাইক্রোন। একটি পূর্ণ বয়স্ক স্ত্রী ভেড়া ১৫০ থেকে ২০০ পাউন্ড (৬৭ থেকে ৯১ কেজি) ওজনের হয়ে থাকে, কিছু ভেড়া দৃশ্যতঃ আরো বেশী ওজনের হয়ে থাকে। একটি পূর্ণ বয়স্ক পুরুষ ভেড়ার ওজন ২২৫ থেকে ২৭৫ পাউন্ড হয়ে থাকে (১০২ থেকে ১২৫ কেজি)। ডরসেট ভেড়া এক বছরে একাধিকবার বাচ্চা প্রসব করে। স্বাভাবিক প্রজনন সময়ের বাইরে এ ধরনের ভেড়া সংকর প্রজাতির স্ত্রী মেষের জন্মদানে ব্যবহার করা হয়। তবে খুব অল্প সংখ্যক প্রজাতির মধ্যেই এই বৈশিষ্ট্য লক্ষ্য করা যায়। একই বছরে একাধিক প্রজননের বৈশিষ্ট্য বানিজ্যিকভাবে উৎপাদনের জন্য জনপ্রিয়। এমনকি যে খামারে শুধু মাংস উৎপাদনের জন্য শুধু পুরুষ মেষ উৎপাদন করা হয় সেই সব খামারের জন্যও তা লাভজনক। মাংস উৎপাদনের জন্যে ব্যবহৃত পুরুষ মেষটিকে বলা হয় প্রান্তিক সারেস, যেটির জেনেটিকস প্রজননের চাইতে মাংস উৎপাদনের জন্য অধিক সুবিধাজনক।


title: পোল্ড ডরসেট

text: মার্কিন যুক্তরাষ্ট্র থেকে দ্রুত এই মেষের প্রতিপালন কানাডায় শুরু হয় এবং অল্প কয়েকদিনের মধ্যেই তা সে দেশের ভেড়ার মাংসের শিল্পে সবচেয়ে বেশী অবদান রাখতে শুরু করে। জাতটি সংরক্ষিত প্রজনন ব্যবস্থায় সফল হবার পর সংকরজাত প্রোগ্রামে স্থানান্তরিত হয়। পোল্ড ডরসেট ঘাস জাতীয় খাবারে চমৎকার বৃদ্ধি পায় এবং ভাল দেখাশোনা করা হয় এমন ছোট খামারের জন্য উপযোগী।


title: পোল্ড ডরসেট

text: ডরসেট হলো মেষের এমন এক প্রাচীন জাত যার উৎপত্তি শৃঙ্গযুক্ত ডরসেট থেকে। শৃঙ্গযুক্ত ডরসেটের আদি বাসস্থান ছিল দক্ষিণ-পশ্চিম ইংল্যান্ডের চারনভূমি ও উপত্যকায়। ১৮৬০ সালে শৃঙ্গযুক্ত ডরসেট মার্কিন যুক্তরাষ্ট্রে আমদানি করা হয়, এবং ন্যাশনাল ফ্লক বুক তৈরী করা হয় ১৮৯১ সালে। বর্তমানে পৃথিবীতে শৃঙ্গযুক্ত ও শৃঙ্গবিহীন এই দুই ধরনের ডরসেট পাওয়া যায়, স্ত্রী ও পুরুষ মেষ উভয়েরই শিং থাকে কিন্তু পোল্ড ডরসেট বা শৃঙ্গবিহীন ডরসেটের স্ত্রী বা পুরুষ কারোই শিং থাকে না। পোল্ড ডরসেটের শিং না থাকায় তা বানিজ্যিক ভিত্তিক খামারিদের জন্য উপযুক্ত কারণ খামারের বেড়ার সাথে শিং আটকে যেমন দূর্ঘটনা ঘটার সম্ভবনা থাকে না তেমনি নিজেদের মধ্যে মারামারি করার সময় আহত হবার সম্ভবনাও থাকে না।


title: পোল্ড ডরসেট

text: পোল্ড ডরসেট উত্তর আমেরিকার সবচেয়ে জনপ্রিয় ভেড়ার জাত, যেখানে মার্কিন যুক্তরাষ্ট্রের দ্যা লাইভস্টক কনসারভেন্সি কম জনপ্রিয় জাত শৃঙ্গযুক্ত ডরসেটকে ঝুঁকিপূর্ণ হিসাবে ঘোষনা করেছে। সারকথা হল, এই দুিই জাতের মধ্যে পার্থক্য হল একজাতের মেষের মাথায় শিং আছে অন্য জাতের মাথায় শিং নেই।


title: হুতাক রাজবংশ

text: হুতাক রাজবংশ বা হুতাকি রাজবংশ ছিল একটি গিলজি পশতুন রাজবংশ। ১৭০৯ খ্রিষ্টাব্দে মীরওয়াইস হুতাক এর প্রতিষ্ঠা করেছিলেন। তিনি সাফাভি সাম্রাজ্যের বিরুদ্ধে একটি বিদ্রোহে নেতৃত্ব দিয়েছিলেন এবং কান্দাহার স্বাধীন করেছেন। ১৭৩৮ খ্রিষ্টাব্দে আফশারি রাজবংশের প্রতিষ্ঠাতা নাদির শাহ শেষ হুতাক শাসক হুসাইন হুতাককে কান্দাহারের অবরোধের পর পরাজিত করেন। হুতাক রাজবংশ বর্তমান আফগানিস্তান, পশ্চিম পাকিস্তান ও ইরানের অনেকাংশ শাসন করেছে।


title: হুতাক রাজবংশ

text: ১৭১৫ খ্রিষ্টাব্দে মীরওয়াইস হুতাক স্বাভাবিকভাবে মারা যান। এরপর তার ভাই আবদুল আজিজ হুতাক শাসনভার লাভ করেন। আবদুল আজিজ হুতাকের পর যথাক্রমে মাহমুদ হুতাক, আশরাফ হুতাক ও হুসাইন হুতাক শাসক হিসেবে দায়িত্ব পালন করেছেন।


title: হুতাক রাজবংশ

text: পারস্যের শিয়া সাফাভি রাজবংশ ১৬শ শতাব্দী থেকে ১৮শ শতাব্দীর প্রথমভাগ পর্যন্ত স্থানীয় সুন্নি আফগান গোত্রগুলোকে শাসন করত। অন্যদিকে পূর্বাঞ্চলে ছিল সুন্নি মুঘল সাম্রাজ্য। দক্ষিণ আফগানিস্তানের নিয়ন্ত্রণ নিয়ে মুঘলদের সাথে সাফাভিদের কয়েকবার সংঘর্ষ হয়েছে। উত্তরের এলাকা বুখারা খানাতের নিয়ন্ত্রণে ছিল।


title: হুতাক রাজবংশ

text: ১৭শ শতাব্দীর শেষ নাগাদ সাফাভিদের পতন শুরু হয়। ১৭০৪ খ্রিষ্টাব্দে শাহ সুলতান হুসাইন তার অধীনস্থ গুরগিন খান বলে পরিচিত কার্ত‌লির রাজাকে সাফাভি সাম্রাজ্যের পূর্বাঞ্চলের (বর্তমান আফগানিস্তান) সেনাপ্রধান হিসেবে নিয়োগ দেন। তিনি প্রথমে এই অঞ্চলে বিদ্রোহ দমনে মনোযোগী হন। গুরগিন খান বিদ্রোহ সৃষ্টির জন্য সন্দেহ হওয়া আফগানদের বন্দী ও হত্যা করেন। কান্দাহারের প্রভাবশালী পরিবারের সদস্য মীরওয়াইস হুতাকও একজন বন্দী ছিলেন। তাকে ইসফাহানে বন্দী হিসেবে পাঠানো হয়। পরে তিনি মুক্তি পান।


title: হুতাক রাজবংশ

text: ১৭০৯ খ্রিষ্টাব্দের এপ্রিলে মীরওয়াইস হুতাইক ও তার অনুসারীরা কান্দাহারে সাফাভি সাম্রাজ্যের বিরুদ্ধে বিদ্রোহ করেন। বিদ্রোহ সফল হয় এবং এই অঞ্চলে তার নিয়ন্ত্রণ প্রতিষ্ঠা হয়। হৃত অঞ্চল পুনরুদ্ধারের জন্য পাঠানো একট বৃহদাকার পারস্যের বাহিনীকে মীরওয়াইস হুতাক পরাজিত করেছিলেন।


title: হুতাক রাজবংশ

text: মীরওয়াইস খান বাদশাহ উপাধি ধারণ করেননি। তাকে আফগানরা কান্দাহারের রাজপুত্র এবং জাতীয় বাহিনীর সেনাপতি নামে ডাকত। ১৭১৫ খ্রিষ্টাব্দের নভেম্বরে তিনি মারা যান। এরপর তার ভাই আবদুল আজিজ হুতাক শাসক হন। পরবর্তীতে মীরওয়াইস হুতাকের পুত্র মাহমুদ হুতাক আবদুল আজিজকে হত্যা করেন। ১৭২০ খ্রিষ্টাব্দে মাহমুদের আফগান বাহিনী সিস্তানের মরভূমিতে প্রবেশ করে কিরমান দখল করে। তিনি পারস্যের রাজধানী ইসফাহান দখলের পরিকল্পনা করেছিলেন। গুলনাবাদের যুদ্ধে পারস্যের বাহিনীকে পরাজিত করার পর তিনি অগ্রসর হন। এরপর ছয় মাস ইসফাহান অবরোধ করে রাখা হয়। অবরোধের ফলে ইসফাহানের পতন হয়। ১৭২২ খ্রিষ্টাব্দের ২৩ অক্টোবর শাহ সুলতান হুসাইন সিংহাসন ত্যাগ করে মাহমুদ হুতাককে পারস্যের শাহ হিসেবে মেনে নেন। পরের সাত বছর পারস্যে আফগান শাসন বজায় ছিল। তবে আফগানিস্তানে ১৭৩৮ খ্রিষ্টাব্দ পর্যন্ত হুতাকদের শাসন টিকে ছিল।


title: হুতাক রাজবংশ

text: ১৭২৫ খ্রিষ্টাব্দে মাহমুদ হুতাকের মৃত্যুর পর আশরাফ হুতাক বাদশাহ হন। ১৭২৯ খ্রিষ্টাব্দের অক্টোবরে সংঘটিত দামগানের যুদ্ধে নাদির শাহ হুতাক বাহিনীকে পরাজিত করেন। নাদির শাহ পারস্য থেকে হুতাকদের বিতাড়িত করে দুররানি আফগানদের নিজ সেনাবাহিনীতে অন্তর্ভুক্ত করেন। ১৭৩৮ খ্রিষ্টাব্দে নাদির শাহর বাহিনী কান্দাহার জয় করেন। এই বাহিনীতে দুররানি সাম্রাজ্যের প্রতিষ্ঠাতা আহমদ শাহ দুররানিও ছিলেন। এসময় হুসাইন হুতাক ক্ষমতায় ছিলেন। এরপর নাদির শাহ নিজের নামে নিকটে নাদিরাবাদ নামক শহর গড়ে তোলেন।


title: মাহমুদ শাহ দুররানি

text: মাহমুদ শাহ দুররানি (১৭৬৯ – ১৮ এপ্রিল ১৮২৯; পশতু, ফার্সি, উর্দু, আরবি: ) ছিলেন দুররানি শাসক। ১৮০১ থেকে ১৮০৩ খ্রিষ্টাব্দ এবং ১৮০৯ থেকে ১৮১৮ খ্রিষ্টাব্দ পর্যন্ত তিনি শাসন করেছেন। তিনি তিমুর শাহ দুররানির পুত্র ও আহমদ শাহ দুররানির নাতি ছিলেন। মাহমুদ শাহ জাতিগতদিক থেকে পশতুনদের দুররানি উপগোত্র পুপালজাইয়ের সাদুজাই শাখার সদস্য ছিলেন।


title: মাহমুদ শাহ দুররানি

text: মাহমুদ শাহ দুররানি তার পূর্বসূরি জামান শাহ দুররানির সৎ ভাই ছিলেন। ১৮০১ খ্রিষ্টাব্দের ২৫ জুলাই জামান শাহ ক্ষমতাচ্যুত হন। এরপর মাহমুদ শাহ ক্ষমতা লাভ করেন। ১৮০৩ খ্রিষ্টাব্দে তিনি ক্ষমতাচ্যুত হন। ১৮০৯ খ্রিষ্টাব্দে পুনরায় ক্ষমতা লাভ করলেও ১৮১৮ খ্রিষ্টাব্দে তিনি আবার ক্ষমতাচ্যুত হন।


title: মাহমুদ শাহ দুররানি

text: ১৮২৯ খ্রিষ্টাব্দে মাহমুদ শাহ দুররানি মারা যান।


title: জামান শাহ দুররানি

text: জামান শাহ দুররানি, (পশতু, ফার্সি, উর্দু, আরবি: ), (c. ১৭৭০ – ১৮৪৪) ছিলেন দুররানি শাসক। ১৭৯৩ থেকে ১৮০০ খ্রিষ্টাব্দ পর্যন্ত তিনি শাসন করেছেন। তিনি ছিলেন আহমদ শাহ দুররানির নাতি এবং তিমুর শাহ দুররানির পঞ্চম পুত্র।


title: জামান শাহ দুররানি

text: পিতা তিমুর শাহ দুররানির মৃত্যুর পর জামান শাহ ক্ষমতা গ্রহণ করেন। তিনি বারাকজাই প্রধান সর্দার পায়েন্দা খানের সহায়তায় তার প্রতিদ্বন্দ্বী ভাইদের পরাজিত করেন। তার শেষ প্রতিদ্বন্দ্বী মাহমুদের কাছ থেকে তিনি আনুগত্য আদায় করতে সক্ষম হন এবং তাকে হেরাতের গভর্নরের পদ দেয়া হয়। এর ফলে ক্ষমতা হেরাত ও কাবুলের মধ্যে বিভক্ত হয়ে পড়ে। এই বিভাজন শতাব্দীকাল ধরে টিকে ছিল। কাবুল ছিল ক্ষমতার মুল কেন্দ্র। অন্যদিকে হেরাত আধাস্বাধীন অবস্থায় ছিল।


title: জামান শাহ দুররানি

text: তার শাসনামলে তিনি তার পিতা তিমুর শাহ কর্তৃক বহিষ্কৃত আত্মীয়দের সম্মিলিত করার উদ্যোগ নেন। তার চাচা সাইফুল্লাহ খান দুররানিসহ কিছু আত্মীয় আকোরা খাট্টাকে (বর্তমান পাকিস্তানের খাইবার পাখতুনখোয়া) বসবাস করছিলেন। তাদের আফগানিস্তান ফিরে আসতে বলা হয়। তবে এতে সফল হওয়া যায়নি। সাইফুল্লাহ খানের মৃত্যুর পর ফয়জুল্লাহ খান পরিবারের প্রধান হন। ফয়জুল্লাহ খান পরিবারের সদস্য আবদুল্লাহ খান ও বশির আহমাদ খানের বদঅভ্যাস অপছন্দ করার কারণে আত্মীয়দের না জানিয়ে আকোরা খাট্টাক ত্যাগ করে বান্নু চলে যান। পরে স্ত্রীর মৃত্যুর পর আবদুল্লাহ খান ১৭৯১ খ্রিষ্টাব্দে কোহাত চলে আসেন। জামান শাহ ক্ষমতা বৃদ্ধির জন্য নিজ পরিবারের সদস্যদেরকে একত্রিত করার সর্বো‌চ্চ চেষ্টা চালিয়েছিলেন। তবে তাদের অনেকেই অজ্ঞাতে জীবন কাটাচ্ছিলেন।


title: জামান শাহ দুররানি

text: তার পিতার মত তিনিও ভারতে সাফল্য লাভের চেষ্টা করেছিলেন। কিন্তু শিখরা তার অভিযানকে প্রতিহত করে। এছাড়াও তিনি ব্রিটেনের সাথে সংঘর্ষে জড়িয়ে পড়েন। ব্রিটিশরা দুররানিদের আক্রমণের জন্য পারস্যের শাহকে উৎসাহিত করে যাতে জামান শাহ নিজ অঞ্চলের নিয়ন্ত্রণ রক্ষায় ব্যস্ত থাকেন।


title: জামান শাহ দুররানি

text: নিজ অঞ্চলে পরিস্থিতি প্রথমদিকে ভালো ছিল। তিনি মাহমুদকে হেরাত থেকে পারস্যে নির্বাসনে যেতে বাধ্য করেন। তবে মাহমুদ ফাতেহ খানের সাথে মিত্রতা গড়ে তোলেন এবং ১৮০০ খ্রিষ্টাব্দে তার সহায়তায় ক্ষমতা পান। এরপর জামান শাহ পেশাওয়ারের দিকে পালিয়ে যেতে চেয়েছিলেন। কিন্তু পথিমধ্যে তিনি ধরা পড়েন। তাকে অন্ধ করে কাবুলের বালা হিসার দুর্গে বন্দী করে রাখা হয়। তার জীবনের পরের অংশ বেশি জানা যায় না। তবে তিনি এরপর মৃত্যুর আগপর্যন্ত প্রায় ৪০ বছর বন্দী ছিলেন হতে পারে।


title: বাংলাদেশ প্রাণিসম্পদ গবেষণা ইনস্টিটিউট

text: বাংলাদেশ প্রাণিসম্পদ গবেষণা ইনস্টিটিউট হল বাংলাদেশের প্রাণিসম্পদের উন্নয়নের উদ্দেশে পরিচালিত একটি গবেষণামূলক প্রতিষ্ঠান। প্রতিষ্ঠানটি বি.এল.আর.আই (BLRI= Bangladesh Livestock Research Institute) নামেও পরিচিত।


title: বাংলাদেশ প্রাণিসম্পদ গবেষণা ইনস্টিটিউট

text: ঢাকা বিভাগের ঢাকা জেলার অন্তর্গত সাভার উপজেলার আশুলিয়া থানায় ঢাকা আরিচা মহাসড়কের ১ নম্বর গেইট (প্রান্তিক, জাহাঙ্গীরনগর বিশ্ববিদ্যালয়) সংলগ্ন স্থানে প্রতিষ্ঠানটির অবস্থান।


title: বাংলাদেশ প্রাণিসম্পদ গবেষণা ইনস্টিটিউট

text: জাতীয় গুরুত্বপূর্ণ এই প্রতিষ্ঠানটির আয়তন ৫৫০ একর।


title: বাংলাদেশ প্রাণিসম্পদ গবেষণা ইনস্টিটিউট

text:
• বাংলাদেশে প্রাণিসম্পদের উন্নয়নের মাধ্যমে খাদ্য ও পুষ্টি সরবরাহে স্বয়ংসম্পূর্ণতা অর্জন ও কর্মসংস্থান করা।
• দারিদ্র বিমোচনের লক্ষ্যে জাতীয় প্রাণিসম্পদ উৎপাদন ও বিপণন ব্যাবস্থার সমস্যা ও সম্ভাবনা ভিত্তিক গবেষণার মাধ্যমে জ্ঞান ও প্রযুক্তি উদ্ভাবন এবং এর প্রাথমিক সম্প্রসারণে সহায়তা করা।


title: বাংলাদেশ প্রাণিসম্পদ গবেষণা ইনস্টিটিউট

text:
• দেশের প্রাণিসম্পদ উন্নয়নের সমস্যা চিহ্নিতকরণ এবং গবেষণার মাধ্যমে সেগুলোর সমাধানে জ্ঞান ও প্রযুক্তি উদ্ভাবন।
• প্রাণিসম্পদের জাত সংরক্ষণ ও উন্নয়ন এবং স্বাস্থ্য, পুষ্টি, খাদ্য ও বাসস্থান এবং ব্যাবস্থাপনা বিষয়ে টেকসই প্রযুক্তি উদ্ভাবন।
• দেশি ও বিদেশি জাতের ঘাস সংরক্ষণ, উন্নয়ন এবং খামারিদের মাঝে সিড কাটিং বিতরণ এবং ভেষজ স্বাস্থ্য প্রযুক্তি উদ্ভাবন।
• প্রাণিজ পণ্য (প্রোডাক্ট) তৈরি, সংরক্ষণ, উন্নয়ন এবং মূল্য সংযোজন প্রযুক্তি উদ্ভাবন।
• খামারি পর্যায়ে প্রাণিসম্পদ প্রযুক্তির প্রাথমিক সম্প্রসারণ, প্রশিক্ষণ প্রদান এবং গণমাধ্যমে প্রচার ও প্রসারে সহায়তাকরণ।
• প্রাণিসম্পদ সংশ্লিষ্ট গুরুত্বপূর্ণ বিষয়ে জাতীয় কর্মশালা, সেমিনার, সিম্পোজিয়াম আয়োজন এবং বার্ষিক প্রতিবেদন প্রকাশ।
• প্রাণিসম্পদ উন্নয়নে সরকারি অনুমোদন সাপেক্ষে আন্তর্জাতিক ও আঞ্চলিক সংগঠনের সাথে যোগাযোগ স্থাপন।
• জাতীয় প্রয়োজনে প্রাণিসম্পদ অন্যান্য উন্নয়ন নীতিমালা প্রণয়নে সহায়তা প্রদান এবং দায়িত্ব পালন।


title: বাংলাদেশ প্রাণিসম্পদ গবেষণা ইনস্টিটিউট

text:
মূল কাজ বা দায়িত্ব পালন ছাড়াও বাংলাদেশ প্রাণিসম্পদ গবেষণা ইনস্টিটিউট জরুরি প্রয়োজনে সেবা প্রদান করে থাকে যা আপদকালিন সেবা নামে পরিচিত। সেবাগুলো হল:
• প্রাকৃতিক দুর্যোগের সময় এবং পরবর্তীকালে প্রাণিখাদ্য ও চিকিৎসা সহায়তা প্রদান।
• জনগুরুত্বপূর্ণ ও জরুরি প্রয়োজনে সরকারি নির্দেশে খাদ্য ও প্রাণিস্বাস্থ্য বিষয়ক নমুনা সংগ্রহ, বিশ্লেষণ ও করনীয় বিষয় নির্ধারণ এবং খামারি ও উদ্যোক্তাদের সহায়তা প্রদান।


title: সাইবার ক্যাফে

text: সাইবার ক্যাফে (ইংরেজি: অথবা ) হল এমন একটি জায়গা যেখানে উপযুক্ত ফি গ্রহণপূর্বক জনসাধারণকে ইন্টারনেটসংযুক্ত যন্ত্র ব্যবহার করতে দেওয়া হয়।এই উপযুক্ত ফি সাধারণত হিসেব করা হয় কত সময় ধরে সে ইন্টারনেট ব্যবহার করেছে তার উপর।


title: সাইবার ক্যাফে

text: দক্ষিণ কোরিয়ায় সর্বপ্রথম "ইলেক্ট্রনিক ক্যাফে" নামে ১৯৮৮ সালের মার্চে হাঙ্গিক বিশ্ববিদ্যালয়ের সামনে আহন সাং চু এবং সিউলে কিউম নুরী দ্বারা অনলাইন ক্যাফে খোলা হয়।এতে টেলিফোন লাইন দ্বারা ইন্টারনেটের সঙ্গে সংযুক্ত দুটি ১৬ বিটের কম্পিউটার ছিল।অনলাইন সেবা গ্রাহকদের ইলেক্ট্রনিক ক্যাফেতে অফলাইন সভা বসত,যেটি অনলাইন এবং অফলাইন কর্মকান্ডের সংযোগ হিসেবে কাজ করত।কোরিয়াতে অনলাইন ক্যাফের শুরুটা অন্যান্য দেশের চেয়ে ২-৩ বছর পূর্বে ছিল।


title: সাইবার ক্যাফে

text:
যুক্তরাষ্ট্রে অনলাইন ক্যাফে চালু হয় ১৯৯১ সালের জুলাইতে ওয়েন গ্রেগরীর হাতে সান ফ্রান্সিসকোয়,যখন সে এসএফ নেট নামে অনলাইন ক্যাফে খোলে।গ্রেগরী সান ফ্রান্সিসকো উপসাগরীয় অঞ্চলের কফি হাউসগুলোতে ২৫ কয়েন কম্পিউটার টার্মিনাল ডিজাইন,নির্মাণ এবং চালু করে।ক্যাফে টার্মিনালগুলো ৩২ লাইনের বুলেটিন বোর্ড লাগাতো যেখানে ইন্টারনেটের বিভিন্ন ইমেইল ও অন্যান্য সুবিধাসমূহ লেখা থাকতো।
১৯৯৪ সালের পূর্বে পূর্ণ ইন্টারনেট এক্সেস সুবিধাসম্পন্ন ক্যাফে (এবং সাইবার ক্যাফে নামটি) আবিষ্কার করেন ইভান পোপ।
১৯৯৪ সালের জুনে,দ্যা বাইনারি ক্যাফে,কানাডার প্রথম ক্যাফে চালু হয় টরোন্টোতে।


title: সাইবার ক্যাফে

text: আইসিএ ইভেন্টে আংশিকভাবে অনুপ্রাণিত হয়ে সাইবেরিয়া নামে ইংল্যান্ডের লন্ডনে ১৯৯৪ সালের ১লা সেপ্টেম্বর এমন একটি বাণিজ্যিক প্রতিষ্ঠান স্থাপিত হয়।১৯৯৫ সালের জানুয়ারীতে,লন্ডনের কেম্ব্রীজে সিবিওয়ান ক্যাফে নামক আজ পর্যন্ত যুক্তরাজ্যের বৃহত্তম ক্যাফে প্রতিষ্ঠিত হয়।


title: সাইবার ক্যাফে

text: ইন্টারনেট ক্যাফের মূল উদ্দেশ্য হলো জনগণকে সেবা দেওয়ার পাশাপাশি ব্যবসা করা।এজন্য সব ক্যাফেতেই ওয়াইফাই লাগানো থাকে,যেখানে তাদের ব্যান্ডউইথ থাকে ।এখানে প্রতি ঘন্টায় টাকার হার হিসাব করা হয়।এতে ইন্টারনেটসংক্রান্ত সব ধরনের কাজ করা সম্ভব।


title: চৌরঙ্গী (উপন্যাস)

text: চৌরঙ্গী হল বাঙালি লেখক শংকরের একটি বাংলা উপন্যাস। এটি ১৯৬২ সালে প্রথম প্রকাশিত হয়েছিল। উপন্যাসটি জনপ্রিয়তা অর্জন করে এবং বিভিন্ন ভারতীয় ভাষায় অনূদিত হয়। এই উপন্যাস অবলম্বনে একটি চলচ্চিত্র নির্মিত হয়েছে একটি নাটকও রচিত হয়েছে। এই উপন্যাসটিকে শংকরের সবচেয়ে জনপ্রিয় রচনা এবং বাংলা সাহিত্যের একটি ধ্রুপদী উপন্যাস মনে করা হয়। অরুণাভ সিনহা উপন্যাসটি ইংরেজিতে অনুবাদ করেন। অনুবাদটি ২০০৭ সালে ভোডাফোন ক্রসওয়ার্ড বুক প্রাইজ জয় করে। এছাড়া ২০১০ সালে উপন্যাসটি ইন্ডিপেনডেন্ট ফরেন ফিকশন প্রাইজও জয় করে।


title: চৌরঙ্গী (উপন্যাস)

text: এই উপন্যাসের প্রেক্ষাপট ১৯৫০-এর দশকের কলকাতার চৌরঙ্গী অঞ্চল। উপন্যাসের কথক একজন উচ্চাকাঙ্ক্ষী যুবক। সে এক ইংরেজ ব্যারিস্টারের কাছে সচিবের চাকরি করত। কিন্তু সেই ব্যারিস্টারের অকালমৃত্যুর পর সে বেকার হয়ে পড়ে। তাকে দরজায় দরজায় ঘুরে কাগজ ফেলার ঝুড়ি বিক্রির পেশা গ্রহণ করতে হয়। একদিন এলাকার পার্কে বসে সে যখন নিজের অনিশ্চিত ভবিষ্যতের কথা ভাবছে, সেই সময় তার বন্ধু বায়রনের সঙ্গে তার দেখা হয়। বন্ধুটি তার হতদরিদ্র অবস্থা দেখে বিস্মিত হয় এবং শহরের সবচেয়ে পুরনো ও খ্যাতনামা হোটেলে শাহজাহানে তাকে একটি কাজ জোগাড় করে দেয়।


title: চৌরঙ্গী (উপন্যাস)

text: হোটেলের চিফ রিসেপশনিস্ট স্যাটা বোস অল্প কিছুদিনের মধ্যে তার বন্ধুতে পরিণত হয়। কিছুদিন টাইপিস্টের কাজ করার পর সে স্যাটা বোসের প্রধান অ্যাসিস্ট্যান্ট হয়। সে হয়ে ওঠে স্যাটা বোসের সবচেয়ে বিশ্বস্ত ব্যক্তি। ম্যানেজার মার্কো পোলো তার কাজে খুশি হয়ে তার দায়িত্ব বাড়িয়ে দেন। উপন্যাসের ঘটনা গড়িয়ে চলে অতিথি, বিনোদনকারী ও শাহজাহানে প্রায়শই আসা লোকেদের কেন্দ্র করে। তবে হোটেলের বেশ কয়েকজন কর্মচারীও উপন্যাসে সমান গুরুত্ব পান। এই উপন্যাস থেকে কলকাতার উচ্চবিত্ত সমাজের নোংরা দিকটি ফুটে ওঠে। এই সমাজের লোভ, অপকর্ম ও লজ্জাজনক ব্যবহার প্রথম দিকে সেই যুবককে অবাক করেছিল। অচিরেই এই সবে সে ক্লান্ত ও বিরক্ত হয়ে উঠল। কলকাতার কর্মী ও বেকার সমাজের দারিদ্রও এই উপন্যাসে স্পষ্টভাবে প্রতিফলিত হয়েছে। এই উপন্যাসের কেন্দ্রে রয়েছে প্রেম। এই প্রেম হোটেলের অতিথি ও কর্মচারীদের মধ্যে দেখানো হয়েছে এবং এর পরিণতি প্রায়শই গড়িয়েছে বিয়োগান্তক দিকে।


title: তিমুর শাহ দুররানি

text: তিমুর শাহ দুররানি (পশতু, ফার্সি, উর্দু, আরবি: ; ১৭৪৮ – ১৮ মে ১৭৯৩) ছিলেন দুররানি সাম্রাজ্যের দ্বিতীয় শাসক। ১৭৭২ খ্রিষ্টাব্দের ১৬ অক্টোবর থেকে ১৭৯৩ খ্রিষ্টাব্দে মৃত্যুর আগ পর্যন্ত তিনি শাসক ছিলেন। তিনি ছিলেন আহমদ শাহ দুররানির জ্যেষ্ঠ পুত্র।


title: তিমুর শাহ দুররানি

text: তিমুর শাহ ১৭৪৮ খ্রিষ্টাব্দে মাশহাদে জন্মগ্রহণ করেছেন। তিনি মুঘল সম্রাট দ্বিতীয় আলমগীরের কন্যাকে বিয়ে করেছিলেন ফলে ক্ষমতায় তার দ্রুত উত্থান হয়। বিয়ের উপহার হিসেবে তিনি সিরহিন্দ শহরটি পেয়েছিলেন। পরে তাকে পাঞ্জাব, কাশ্মির ও সিরহিন্দের গভর্নর হন। তিনি তার অভিভাবক উজির ও সেনাপতি জাহান খানের তত্ত্বাবধানে লাহোর থেকে শাসন পরিচালনা করেছেন। ১৭৫৭ এর মে থেকে ১৭৫৮ এর এপ্রিল পর্যন্ত এই অঞ্চলগুলো তার অধীনে ছিল। তিনি গোহালওয়ারের যুদ্ধে শিখদের কাছে পরাজিত হয়েছিলেন।


title: তিমুর শাহ দুররানি

text: শিখরা জুলুন্দুর দোয়াবের গভর্নর আদিনা বেগ খানের সহায়তা পেয়েছিল। এছাড়া মারাঠা পেশোয়া রঘুনাথ রাও তাদের সহায়তা করেছিলেন। ফলে তিমুর শাহ ও জাহান খান পাঞ্জাব থেকে বিতাড়িত হন।


title: তিমুর শাহ দুররানি

text: তিমুর শাহ তার রাজধানী কান্দাহার থেকে কাবুলে স্থানান্তর করেছিলেন। পাশাপাশি ১৭৭৬ খ্রিষ্টাব্দে পেশাওয়ারকে শীতকালীন রাজধানী করা হয়।


title: তিমুর শাহ দুররানি

text: তিমুর শাহ দুররানি ১৭৯৩ খ্রিষ্টাব্দে মারা যান। এরপর তার পঞ্চম পুত্র জামান শাহ দুররানি শাসক হন। কাবুলে তাকে দাফন করা হয়েছে। এখানে তার সমাধি মাকবারা-ই-তিমুর শাহ অবস্থিত।


title: স্ট্রেঞ্জ স্টোরিস

text: স্ট্রেঞ্জ স্টোরিস ছিল একটি পাল্প ম্যাগাজিন, ১৯৩৯ সাল থেকে ১৯৪১ সাল পর্যন্ত যার তেরটি সংখ্যা প্রকাশিত হয়েছিল। এটি সম্পাদনা করেছিলেন মরট বেসিঙ্গার, যার নাম উল্লেখিত হত না। লেখকদের মধ্যে অন্যতম ছিলেন রবার্ট ব্লচ, এরিক ফ্রাঙ্ক রাসেল, সি.এল. মুর, অগাস্ট ডারলেথ এবং হেনরি কারটনার। "স্ট্রেঞ্জ স্টোরিস" রোমাঞ্চ কথাসাহিত্যের প্রতিষ্ঠিত পত্রিকা "উইয়ারড টেলস" এর প্রতিদ্বন্দ্বী ছিল।১৯৩৯ সালে প্রকাশিত আরেকটি পত্রিকা "আননোন" এর সাথে "স্ট্রেঞ্জ স্টোরিস"প্রতিযোগিতা করতে পারছিল না। ১৯৪১ সালে বেসিঙ্গার "সুপারম্যান" কমিক বুক সম্পাদনা শুরু করলে পত্রিকাটির প্রকাশনা বন্ধ হয়ে যায়।


title: স্ট্রেঞ্জ স্টোরিস

text: ফ্যান্টাসি এবং অতিপ্রাকৃত কথাসাহিত্য বিংশ শতাব্দীর পূর্ব থেকেই বিভিন্ন জনপ্রিয় পত্রিকায় পাওয়া যেত, কিন্তু ১৯২৩ সালে "উইয়ারড টেলস" প্রকাশ হবার সময় এটিই ছিল এই ঘরানার প্রথম পত্রিকা, যা ১৯৩০ সালের মধ্যেই এই ঘরানার মধ্যে অন্যতম হয়ে ওঠে। ১৯৩০ সালে আরো দুটি পত্রিকা প্রকাশিত হয়, এর একটি হচ্ছে স্ট্রিট এন্ড স্মিথ এর "আননোন ", অপরটি হল "স্ট্রেঞ্জ স্টোরিস", যা প্রকাশ করত স্ট্যান্ডার্ড ম্যাগাজিন। এবং সম্পাদনা করতেন মরট বেসিঙ্গার, যিনি ইতোপূর্বেই স্ট্যান্ডার্ড প্রকাশিত "থ্রিলিং ওয়ান্ডার স্টোরিস" এবং "স্টার্টলিং স্টোরিস" সম্পাদনা করেছিলেন।  বেসিঙ্গার উইয়ারড টেলস এর বিভিন্ন লেখকদের কাছ থেকে লেখা সংগ্রহ করতেন। তাদের মধ্যে ছিলেন অগাস্ট ডারলেথ, হেনরি কারটনার এবং রবার্ট ব্লচ। যারা পত্রিকার তেরটি সংখ্যায় প্রকাশিত ১৪৮টি কাহিনীর মধ্যে ৪০টি লিখেছিলেন। সমালোচকরা অল্প কিছু কাহিনীকে স্মরণীয় হিসেবে বিবেচনা করেছেন। তারমধ্যে কারটনারের দুটি গল্প হল: "কার্স বি দ্য সিটি" এবং "দ্য সিটাডেল অব ডার্কনেস" যা এপ্রিল ও আগস্ট ১৯৩৯ সংখ্যায় ছাপা হয়েছিল; তাছাড়া ডারলেথ এর "লোগোদা'স হেড", যেটি  কল্পবিজ্ঞান গবেষক রবার্ট অয়েনবারগ এর মতে "সম্ভবত যে কোন পত্রিকার জন্য ডারলেথের সেরা রোমাঞ্চ ফান্টাসি"; এবং প্রথম দিকের কিছু সংখ্যায় ম্যানলি অয়েড ওয়েলম্যান এর লেখা কিছু কাহিনী থাকত। অন্যান্য লেখকদের মধ্যে ছিলেন এরিক ফ্রাঙ্ক রাসেল, সি.এল. মুর এবং সীবারি কুইন।  সে সময় কোন ধারাবাহিক কাহিনী ছাপা হত না, স্ট্যান্ডার্ড এর পলিসিতে তা নিষিদ্ধ ছিল। ওয়াইনবার্গের মতে, স্ট্যান্ডার্ড-এর নিজস্ব শিল্পী রুডলফ বেলরাক্সি ও আর্ল কে.বারগের করা প্রচ্ছদ গুলো ছিল "পাল্প পত্রিকার মধ্যে দেখা সবচেয়ে বাজে"। পত্রিকাটি "উইয়ারড টেলসকে" অনুকরণ করার প্রয়াস লক্ষ্য করা যেত এবং বেসিঙ্গার এতে স্বাতন্ত্র্য কিছু যোগ করতে পারেন নি।  এটা  স্ট্যান্ডার্ড এর প্রতিষ্ঠিত অন্য কোন পত্রিকা থেকে সামান্যই সহায়তা পেয়েছিল। সাধারণত স্ট্যান্ডার্ড এর প্রতিটি পত্রিকা তাদের অন্যান্য প্রকাশনার জন্য বিজ্ঞাপন সংগ্রহ করত, কিন্তু স্ট্যান্ডার্ড প্রকাশিত "স্টার্টলিং ষ্টোরিস" এবং "থ্রিলিং ওয়ান্ডার ষ্টোরিস" এ ব্যাপারে "স্ট্রেঞ্জ ষ্টোরিস" কে সামান্যই সহায়তা করেছিল।


title: স্ট্রেঞ্জ স্টোরিস

text: বেসিঙ্গার সুপারম্যান কমিকস সম্পাদনার জন্য ১৯৪১ সালে স্ট্যান্ডার্ড ম্যাগাজিন ছেড়ে দেন, সম্পাদনা পরিচালক লিও মারগুলিস পত্রিকাটি চালিয়ে যেতে ইচ্ছুক ছিলেন না। শেষ সংখ্যাটির তারিখ ছিল ফেব্রুয়ারি, ১৯৪১। কিছু গল্প স্ট্রেঞ্জ ম্যাগাজিন থেকে কেনা হলেও শেষে সেগুলো অপ্রকাশিত থাকে। পরবর্তীতে স্ট্যান্ডার্ড প্রকাশিত অন্য পত্রিকাগুলোতে এগুলো ছাপা হয়, এর মধ্যে ছিল কারটনারের "দ্য রোড টু ইয়েস্টার ডে", যা "থ্রিলিং এডভেঞ্চার"-এর আগস্ট ১৯৪১ সংখ্যায় এবং সীবারি কুইন-এর "আই ম্যারিড আ গোষ্ট", যা থ্রিলিং মিস্ট্রি তে জুলাই ১৯৪১ সংখ্যায় প্রকাশিত হয়।


title: স্ট্রেঞ্জ স্টোরিস

text: "স্ট্রেঞ্জ স্টোরিস" এর তেরটি সংখ্যাই ছিল পাল্প ধরণের। এগুলো ছিল ১২৮ পৃষ্ঠার এবং জুন ১৯৪০ সাল পর্যন্ত প্রতিটি ১৫ সেন্ট করে বিক্রি হত, তার পর পৃষ্ঠা সংখ্যা কমিয়ে ৯৬ করা হয় এবং দাম কমিয়ে ১০ সেন্ট করা হয়। এটি সম্পাদনা করেছিলেন মরট বেসিঙ্গার, যার নাম উল্লেখিত হত না। প্রকাশক ছিল বেটার পাবলিকেশন, যা নিউ ইয়র্ক এর স্ট্যান্ডার্ড পত্রিকার একটি সহযোগী প্রতিষ্ঠান। "স্ট্রেঞ্জ ষ্টোরিস "শুরু থেকেই দ্বি-মাসিক হিসেবে প্রকাশিত হত। প্রতিটি ভলিউমে তিনটি করে ইস্যু থাকত, শুধু মাত্র শেষ ভলিউমে কেবল একটি সংখ্যা ছিল।


title: অসমীয়া ভাষার উল্লেখযোগ্য কবিদের তালিকা

text: অসমীয়া ভাষার অতীত এবং বৰ্তমান সময়ের বিখ্যাত কবিদের এই পাতায় স্থান দেয়া হয়েছে।


title: ভারতের রাজ্য ও কেন্দ্রশাসিত অঞ্চলসমূহের রাজধানীর তালিকা

text: ভারত দক্ষিণ এশিয়ার একটি রাষ্ট্র। ১২০ কোটি জনসংখ্যা বিশিষ্ট এই দেশ বিশ্বের সর্বাপেক্ষা জনবহুল গণতন্ত্র। এই দেশ ২৯টি রাজ্য ও ৭টি কেন্দ্রশাসিত অঞ্চল নিয়ে গঠিত ও সাংবিধানিক ব্যবস্থা দ্বারা নিয়ন্ত্রিত একটি ফেডারেল সাংবিধানিক প্রজাতন্ত্র। পুদুচেরি ও দিল্লি কেন্দ্রশাসিত অঞ্চল সহ সমস্ত রাজ্য নির্বাচিত সরকার দ্বারা পরিচালিত হয়। বাকি পাঁচটি কেন্দ্রশাসিত অঞ্চল কেন্দ্রীয় সরকার দ্বারা নিযুক্ত প্রশাসক দ্বারা শাসিত হয়। ১৯৫৬ খ্রিস্টাব্দে রাজ্য পুনর্গঠন আইন অনুসারে, রাজ্যগুলিকে ভাষার ভিত্তিতে পুনুরগঠিত করা হয়। তারপর থেকে তাঁদের গঠন কম-বেশি অপরিবর্তিতই থেকেছে। প্রত্যেক রাজ্য ও কেন্দ্রশাসিত অঞ্চল বিভিন্ন প্রশাসনিক রাজ্যে বিভক্ত।


text: রাজ্য ও কেন্দ্রশাসিত অঞ্চলসমূহের রাজধানীগুলিকে প্রশাসনিক, আইনবিভাগীয় ও বিচারবিভাগীয় রাজধানী হিসেবে তালিকাভুক্ত করা হয়েছে। প্রশাসনিক রাজধানীতে প্রশাসনিক অধিকরণগুলি অবস্থিত, আইনবিভাগীয় রাজধানীতে বিধানসভা গুলি অবস্থিত এবং বিচারবিভাগীয় রাজধানীতে রাজ্য বা কেন্দ্রশাসিত অঞ্চলগুলির উচ্চ আদালতগুলি অবস্থিত। কেন্দ্রশাসিত অঞ্চলগুলিকে চিহ্ন দ্বারা চিহ্নিত করা হয়েছে।


title: শুজা শাহ দুররানি

text: শুজা শাহ দুররানি ("শাহ শুজা", "শুজা আল-মুলক" নামেও পরিচিত) (৪ নভেম্বর ১৭৮৫ – ৫ এপ্রিল ১৮৪২) দুররানি সাম্রাজ্যের শাসক। তিনি ১৮০৩ থেকে ১৮০৯ এবং ১৮৩৯ থেকে ১৮৪২ খ্রিষ্টাব্দে মৃত্যুর আগপর্যন্ত শাসন করেছেন। তিনি ছিলেন তিমুর শাহ দুররানির পুত্র।


title: শুজা শাহ দুররানি

text: মাউন্টস্টুয়ার্ট এলফিনস্টোন লিখেছেন, "কাবুলের বাদশাহ [শাহ শুজা] সুদর্শ‌ন ব্যক্তি"। এলফিনস্টোন যখন তার সাথে সাক্ষাত করেন তখন শুজা শাহ ব্রেসলেটে কোহিনূর হীরা পরিধান করে ছিলেন। এলফিনস্টোনের সফরসঙ্গী উইলিয়াম ফ্রেসার বলেছেন যে তিনি পাঁচফুট ছয় ইঞ্চি দীর্ঘ ছিলেন এবং তার গায়ের রং ফর্সা হলেও মলিন ছিল। তার দাড়ি ছিল ঘন ও কালো বর্ণের। তিনি আরও বলেছেন যে তার গলার স্বর উচ্চ ছিল।


title: শুজা শাহ দুররানি

text: ১৮০৩ খ্রিষ্টাব্দে ক্ষমতা লাভের পর বারাকজাইদের সাথে বৈরিতা সমাপ্ত করে তাদের ক্ষমা করে দেন। মিত্রতা স্থাপনের জন্য তিনি বারাকজাই রমণী ওয়াফা বেগমকে বিয়ে করেছিলেন।


title: শুজা শাহ দুররানি

text: শুজা শাহ ১৭৯৮ থেকে ১৮০১ খ্রিষ্টাব্দ পর্যন্ত হেরাতের গভর্নর ছিলেন। তার ভাই জামান শাহ দুররানির ক্ষমতাচ্যুতির পর ১৮০১ এর অক্টোবরে তিনি নিজেকে আফগানিস্তানের বাদশাহ দেন। কিন্তু তিনি মূলত ১৮০৩ খ্রিষ্টাব্দের ১৩ জুলাই ক্ষমতা লাভ করেছিলেন।


title: শুজা শাহ দুররানি

text:
আফগানিস্তান ও ভারতে রুশ আক্রমণ প্রতিহত করার জন্য শুজা শাহ ও ব্রিটেনের মধ্যে ১৮০৯ খ্রিষ্টাব্দে মিত্রতা স্থাপিত হয়।
১৮০৯ খ্রিষ্টাব্দের জুনে মাহমুদ শাহ দুররানি তাকে ক্ষমতাচ্যুত করেন। এরপর শুজা শাহ ভারতে নির্বাসনে যান। ভারতে তিনি জাহানদাদ খান বামিজাই কর্তৃক ধৃত ও বন্দী হন। তাকে প্রথমে এটক (১৮১১-১২) ও পরে কাশ্মির (১৮১২-১৩) নিয়ে যাওয়া হয়েছিল। মাহমুদ শাহর উজির ফতেহ খান রণজিৎ সিঙের বাহিনীর সাথে কাশ্মির আক্রমণ করলে শুজা শাহ শিখদের সাথে যাওয়ার সিদ্ধান্ত নেন। ১৮১৩ থেকে ১৮১৪ পর্যন্ত তিনি লাহোরে ছিলেন। নিজের স্বাধীনতার বিনিময়ে তিনি কোহিনুর হীরা রণজিৎ সিংকে দিয়ে দেন এবং মুক্তি পান। প্রথমে তিনি পাঞ্জাবে থাকলেও পরে তিনি লুধিয়ানা চলে যান। লুধিয়ানায় তার অবস্থানস্থল বর্তমানে সদর পোস্ট অফিস কর্তৃক ব্যবহৃত হয় এবং ভবনের ভেতরে একটি সাদা মার্বেল পাথর দেখা যায় যা তার অবস্থান নির্দেশ করে।


title: শুজা শাহ দুররানি

text: ১৮৩৩ খ্রিষ্টাব্দে শুজা শাহ দুররানি ও রণজিৎ সিঙের মধ্যে সমঝোতা হয় যে শুজা শাহ পাঞ্জাবের মধ্য দিয়ে নিজ বাহিনী নিয়ে অগ্রসর হতে পারবেন এবং তারা যদি পেশাওয়ার দখল করতে পারে তবে বিনিময় হিসেবে পেশাওয়ার শিখদের হাতে দিতে হবে। পরের বছর শুজা কান্দাহারের দিকে যাত্রা করেন এবং অন্যদিকে হরি সিং নালওয়ার নেতৃত্বে শিখরা পেশাওয়ার আক্রমণ করে। জুলাই মাসে শুজা শাহ কান্দাহারে দোস্ত মুহাম্মদ খানের অধীন আফগানদের কাছে প্রায় পরাজিত হয়ে পালিয়ে যান। শিখরা অন্যদিকে পেশাওয়ার দখল করে নেয়।


title: শুজা শাহ দুররানি

text: দোস্ত মুহাম্মদ খানের সাথে লড়াইয়ের জন্য ১৮৩৮ খ্রিষ্টাব্দে তিনি ব্রিটিশ ও রণজিৎ সিঙের সমর্থন পান। এর ফলে প্রথম ইঙ্গ-আফগান যুদ্ধের (১৮৩৮-১৮৪২) সূচনা হয়। ১৮৩৯ এর ৭ আগস্ট ব্রিটিশরা শুজা শাহকে ক্ষমতায় বসায়। কিন্তু ব্রিটিশরা চলে যাওয়ার পর তিনি ক্ষমতায় থাকতে পারেননি। ১৯৪২ খ্রিষ্টাব্দের ৫ এপ্রিল তিনি শুজাউদ্দৌলার হাতে নিহত হন।


title: ভারত জাতীয় ক্রিকেট দলের কোচ হিসেবে কপিল দেব

text: কপিল দেব সেপ্টেম্বর, ১৯৯৯ সালে ভারত জাতীয় ক্রিকেট দলের কোচ হিসেবে মনোনয়ন পেয়েছিলেন। এর পূর্বে আগস্ট, ১৯৯৯ সালে শচীন তেন্ডুলকরকে ভারতীয় দলের অধিনায়ক হিসেবে মনোনীত করা হয়েছিল। খেলোয়াড় থাকাকালীন কপিল দেব ১৯৮৩ সালের ক্রিকেট বিশ্বকাপে দলের প্রথম শিরোপা জয়ে নেতৃত্ব দেন। ১৯৯৪ সালে অবসর নেয়ার সময় তিনি ভারতীয় খেলোয়াড়দের মধ্যে সর্বাধিকসংখ্যক টেস্টে অংশ নেন। এছাড়াও, সর্বাধিকসংখ্যক টেস্ট উইকেট (৪৩৪) নেয়ার বিশ্বরেকর্ডধারী ছিলেন। পাশাপাশি একদিনের আন্তর্জাতিকেও সর্বাধিকসংখ্যক উইকেট সংগ্রহের রেকর্ড গড়েছিলেন। খেলোয়াড় ও অধিনায়ক হিসেবে অসাধারণ কৃতিত্বের কারণে দলীয় সঙ্গী কৃষ শ্রীকান্তের তুলনায় এগিয়ে রেখে তাঁকে কোচ হিসেবে মনোনীত করা হয়েছিল। তাঁর পরিচালনায় নিজ দেশে অনুষ্ঠিত প্রথম সিরিজে সফরকারী নিউজিল্যান্ডের বিপক্ষে দল সাফল্যের দেখা পায়। কিন্তু, অস্ট্রেলিয়া সফরে ও নিজ দেশে সফরকারী দক্ষিণ আফ্রিকার বিপক্ষে ধারাবাহিকভাবে সিরিজে হোয়াইটওয়াশ হয়। তন্মধ্যে, দক্ষিণ আফ্রিকার বিপক্ষে পরাজিত হবার ফলে ১২ বছরের মধ্যে নিজ দেশে অপরাজিত থাকার বিচ্যুতি ঘটে। এরপর নতুন অধিনায়ক সৌরভ গাঙ্গুলী’র নেতৃত্বে ওডিআই সিরিজে ৩-২ ব্যবধানে জয় পায় ভারত দল। কিন্তু, দক্ষিণ আফ্রিকান অধিনায়ক হানসি ক্রনিয়ে’র পাতানো খেলায় সম্পৃক্ততার কারণে সিরিজটি স্মরণীয় হয়ে রয়েছে।


text: কিন্তু, সাবেক ক্রিকেটার মনোজ প্রভাকর ১৯৯৪ সালে শ্রীলঙ্কায় অনুষ্ঠিত প্রতিযোগিতায় কপিল দেবের বিরুদ্ধে তাঁকে প্রভাবান্বিত করার চেষ্টা চালানোর অভিযোগ উত্থাপন করলে পাতানো খেলা কেলেঙ্কারীর বিষয়টি কেন্দ্রীভূত হয়। রাজনীতিবিদ ও সমর্থকদের প্রচণ্ড চাপের ফলে সেপ্টেম্বর, ২০০০ সালে এক বছরেরও কম সময় দলীয় কোচের দায়িত্ব পালন থেকে পদত্যাগ করেন তিনি। কিন্তু, নভেম্বর, ২০০০ সালে ভারতের প্রধান গোয়েন্দা সংস্থা সিবিআইয়ের প্রতিবেদন ও বিসিসিআই কর্তৃক পাতানো খেলার অভিযোগ তদন্তের জন্য মনোনীত কে. মাধবন পাতানো খেলার বিষয়ে কপিল দেবের কোন সম্পর্ক না থাকার কথা তুলে ধরেন। কপিল দেবের কোচিংয়ে ভারতের সফলতা বেশ নিম্নমূখী। ৮ টেস্টের মধ্যে ১টি ও ২৫ ওডিআইয়ের মধ্যে ৯টিতে জয় পায় ভারত দল।


text: ১৯৯৯ সালে অংশুমান গায়কোয়াড়ের উত্তরসূরী হিসেবে ভারত জাতীয় ক্রিকেট দলের কোচ হিসেবে মনোনীত করা হয় কপিল দেবকে। তেন্ডুলকরের দ্বিতীয় মেয়াদে অধিনায়কত্ব গ্রহণের পরপরই তাঁর মনোনয়ন ঘটে। ভারতের কোচ হিসেবে কপিলের প্রথম আন্তর্জাতিক প্রতিযোগিতাটি বেশ খারাপভাবে শুরু হয় যাতে মোহালীতে সফররত নিউজিল্যান্ড দলের বিপক্ষে তাঁর দল মাত্র ৮৩ রানে অল আউট হয়। জাভাগাল শ্রীনাথের উদ্দীপনামূলক বোলিং প্রদর্শনীতে নিউজিল্যান্ড ২১৫ রানে শেষ হয় ও ১৩২ রানে এগিয়ে যায়। এরপর দ্বিতীয় ইনিংসে ভারতের ব্যাটসম্যানেরা পাল্টা জবাব দিয়ে ৫০৫ রান তোলে। দলের শীর্ষ পাঁচ ব্যাটসম্যান অর্ধ-শতক তোলেন এবং রাহুল দ্রাবিড় ও তেন্ডুলকর সেঞ্চুরি হাঁকান। কানপুরের দ্বিতীয় টেস্টে অনিল কুম্বলে’র দশ-উইকেট লাভে ভারত জয় পায়। তেন্ডুলকরের প্রথম দ্বি-শতকের সুবাদে তৃতীয় টেস্ট ড্রয়ে পরিণত হয়। ফলাফল নিষ্পত্তিমূলক ওডিআই সিরিজে ভারত ৩-২ ব্যবধানে জয় পায়। তন্মধ্যে, হায়দ্রাবাদে অনুষ্ঠিত দ্বিতীয় খেলায় দ্রাবিড় ও তেন্ডুলকরের মধ্যকার ৩৩১ রানের ওডিআই জুটিতে বিশ্বরেকর্ড উল্লেখযোগ্য ছিল। জাতীয় কোচ হিসেবে নিউজিল্যান্ডের বিপক্ষে অনুষ্ঠিত এ সিরিজটিই কপিলের সর্বাপেক্ষা সাফল্যমণ্ডিত সিরিজ ছিল।


text: সফরকারী নিউজিল্যান্ডের বিরুদ্ধে খেলা পর ভারত দল অস্ট্রেলিয়া সফরে যায়। ভারত ৩-০ ব্যবধানে টেস্ট সিরিজে পরাজিত হয় ও প্রত্যেক টেস্টেই পরাজিত হয় বিরাট ব্যবধানে - ২৮৫ রানে, ১৮০ রানে এবং ইনিংস ও ১৪১ রানে। টেস্ট সিরিজের উল্লেখযোগ্য বিষয় ছিল ভি. ভি. এস. লক্ষ্মণের চূড়ান্ত টেস্টে বল প্রতি রানে ১৬৭ তোলা। সিডনি ক্রিকেট গ্রাউন্ডের আলোকচ্ছটায় তার এ ভূমিকা গণমাধ্যমে ব্যাপক প্রশংসা কুড়ায়। টেস্ট সিরিজে ব্যর্থতার পর ভারতের ওডিআই সিরিজেও প্রভাব পড়ে। কেবলমাত্র পাকিস্তানের বিপক্ষে ভারত জয়লাভে সক্ষম হয় ও তাঁর দলের রক্ষণাত্মক নীতিতে কপিল এগিয়ে আসেন।


text: ১৯৮৭ সাল থেকে পাকিস্তান ও ফেব্রুয়ারি-মার্চ, ২০০০ সালে দক্ষিণ আফ্রিকার কাছে টেস্ট সিরিজে হারার পর স্বদেশের মাটিতে হারেনি। কিন্তু ২-০ ব্যবধানে হারার পর এ ধারাবাহিকতায় ছেদ ঘটে। কিন্তু, মাঠের বাইরের ঘটনাগুলো ক্রিকেটে প্রভাব পড়তে শুরু করে: সিরিজ শুরুর পূর্বেই তেন্ডুলকর টেস্টের পর অধিনায়কত্বের বিষয়ে তার সিদ্ধান্তের কথা জানিয়ে দেন, আজহারউদ্দীন ও মঙ্গিয়াকে দলে পুণরায় ডাকা হয়, প্রথম টেস্টে আজহারউদ্দীনের আঘাতপ্রাপ্তির ফলে বাদ পড়ার ঘটনা বিতর্ক বাড়তে থাকে। গাঙ্গুলীকে একদিনের সিরিজে ভারত দলের অধিনায়কের দায়িত্ব দেয়া হয়। গণমাধ্যমে ‘উপরের নির্দেশে’ খেলোয়াড়দেরকে কথা বলার সুযোগ দেয়া হয়নি। ওডিআই সিরিজে ২-০ ব্যবধানে ভারত এগিয়ে গেলেও দক্ষিণ আফ্রিকা শেষ দুই খেলায় জয় পেলে সিরিজটি ৩-২ ব্যবধানে শেষ হয়। পরবর্তীকালে জানা যায় যে, দক্ষিণ আফ্রিকার অধিনায়ক ক্রনিয়ে জুয়ার সাথে জড়িত ছিলেন এবং জুয়াড়ীদলসহ তিনি দক্ষিণ আফ্রিকান খেলোয়াড়দেরকে কেনার চেষ্টা চালাচ্ছিলেন। সিরিজ শেষে গণমাধ্যমে গাঙ্গুলীর ভূমিকা ও হৃদয়গ্রাহী অধিনায়কত্বের বিষয়ে তুলে ধরা হয়। মার্চ, ২০০০ সালে দক্ষিণ আফ্রিকা ও পাকিস্তানকে নিয়ে ত্রি-দেশীয় সিরিজে ভারত অংশগ্রহণ করে। চার খেলায় অংশ নিয়ে ভারত মাত্র একটিতে জয় পায় ও চূড়ান্ত খেলায় অংশ নিতে পারেনি।


text: ১৯০০/০০ ক্রিকেট মৌসুমটি বেশ ঝঞ্চাটমূখর ছিল। দিল্লি পুলিশ ক্রনিয়ের ক্রিকেটে পাতানো খেলা ও র‌্যাকেট জুয়ায় সম্পৃক্ততার বিষয়টি প্রকাশ করলে ক্রিকেট বিশ্ব প্রচণ্ড ধাক্কা খায়। ইউসিবিএসএ কর্তৃপক্ষ কূটনৈতিক কৌশল অবলম্বনপূর্বক জুয়ায় সম্পৃক্ততার অভিযোগ অস্বীকারসহ দ্রুত বক্তব্য প্রকাশ করে। কিন্তু দিল্লি পুলিশ পর্যাপ্ত প্রমাণাদি সংগ্রহ করতে শুরু করলে ইউসিবিএসএ প্রধান আলী বাখেরের সাথে ফোনে কথা বলে ক্রনিয়ে তার খেলা থেকে সরে গিয়ে অর্থ গ্রহণের বিষয়টি স্বীকার করেন। এরপর ক্রনিয়েকে বরখাস্ত করে শন পোলককে দায়িত্ব দেয়া হয়।


text: সাবেক ভারতীয় খেলোয়াড় প্রভাকরও জনসমক্ষে প্রকাশ করেন যে, পাকিস্তানের বিপক্ষে একটি খেলা থেকে দূরে সরে থাকতে কপিল চেয়েছিলেন। প্রভাকরের অভিযোগটি দলের জনৈক সদস্যের বিরুদ্ধে ছিল যা নতুন ছিল না, ১৯৯৭ সালে দি আউটলুক সাময়িকীতে এ ধরণের অভিযোগ প্রকাশ করেছিলেন। এর উপর ভিত্তি করে বিসিসিআই এক সদস্যবিশিষ্ট চন্দ্রচূড় তদন্ত কমিটি গঠন করে যাতে ভারতের অবসরপ্রাপ্ত প্রধান বিচারপতি যশবন্ত বিষ্ণু চন্দ্রচূড়কে প্রধান করা হয়েছিল। প্রভাকর কোন নাম প্রকাশ করেননি বা তার অভিযোগের স্বপক্ষে প্রমাণ দাখিল করতে পারেননি (তৎকালীন ক্রিকেট ম্যানেজার অজিত ওয়াদেকারের পাতানো খেলা ও ফোন রেকর্ডের অভিযোগ)। ২০০০ সালে পাতানো খেলা বিতর্ক বিষয়টি পুণরুজ্জ্বীবিত হলে বিসিসিআই গণমাধ্যমে চন্দ্রচূড় প্রতিবেদন প্রকাশ করেন। ফলশ্রুতিতে ভারতীয়গণ বিরূপ প্রতিক্রিয়া দেখালে জনস্বার্থে মোকদ্দমা এবং আন্তর্জাতিক ক্রিকেট কাউন্সিল ও বিসিসিআই দিল্লি এবং কলকাতা হাইকোর্টকে দায়িত্ব দেয়। এ সমস্যা সমাধানে ২৮ এপ্রিল, ২০০০ তারিখে ভারত সরকার সিবিআইকে তদন্তের ভার দেয়। ৪ মে, ২০০০ তারিখে সাবেক বিসিসিআই সভাপতি ইন্দ্রজিৎ সিং বিন্দ্রা জানান যে, প্রভাকর খেলা থেকে দূরে সরে যাবার জন্য কপিলের কথা তাকে বলেছেন। বিভিন্ন দলের সাথে কথাবার্তা চলাকালে করণ থাপরের বিবিসি’র হার্ড টকে স্বাক্ষাৎকারের বিষয় থেকে কপিল দেব রণে ভঙ্গ দেন।


text: শুরুতে কপিল তাঁর কোচিংয়ের দায়িত্বাবলী থেকে পদত্যাগ বা অনুপস্থিত ছিলেন না। কয়েক সপ্তাহ পার হবার পর ও পাতানো খেলার কেলেঙ্কারীর বিষয়ে জনরোষ উত্তরোত্তর বৃদ্ধিসহ তৎকালীন ইউনিয়ন ক্রীড়ামন্ত্রী শুকদেব সিং দিন্দসা’র কাছ থেকে ক্রমাগত চাপের প্রেক্ষিতে ১২ সেপ্টেম্বর, ২০০০ তারিখে আনুষ্ঠানিক বিদায় ছাড়াই ক্রিকেট খেলা থেকে কপিল দেব পদত্যাগ করেন।


text: ব্যাপক তদন্ত ও স্বাক্ষাৎকার গ্রহণের পর সিবিআই ১ নভেম্বর, ২০০০ তারিখে ইউনিয়ন ক্রীড়ামন্ত্রী বরাবরে প্রতিবেদন জমা দেয়। ঐ প্রতিবেদনে কপিলের বিপক্ষে উল্লেখযোগ্য প্রমাণাদির অভাবের কথা তুলে ধরা হয়। বিসিসিআইয়ের দুর্নীতিবিরোধী কর্মকর্তা কে মাধবন (সিবিআইয়ের সাবেক যুগ্ম পরিচালক) ২৮ নভেম্বর, ২০০০ তারিখে তাঁর প্রতিবেদন জমা দেন যাতে পাতানো খেলায় জড়িত চক্রের সাথে সম্পৃক্ত খেলোয়াড়দের সাথে তাঁর সম্পর্কের কথা তুলে ধরেন। মাধবন উপসংহারে তুলে ধরেন যে, কপিল প্রভাকরকে জুয়ায় অংশগ্রহণের চেষ্টা চালাননি এবং প্রভাকরের বর্ণিত ঘটনার বিষয়ে কোন খেলোয়াড়ই একাত্মতা পোষণ করেননি।


text: ভারত ক্রিকেট দলের জাতীয় কোচ হিসেবে কপিলের সময়কালকে মাঠে দূর্বল ক্রীড়াশৈলীর কারণে স্বার্থক হিসেবে বিবেচনা করা যায় না। জাতীয় কোচ হিসেবে কপিলের সময়কালে ভারত বিদেশের খেলাগুলোয় খারাপ ফলাফল করে এবং ওডিআই প্রতিযোগিতার ১৫ খেলায় মাত্র ৩ জয় (২০%) পায়। টেস্ট ক্রিকেটে ১৩ বছরের মধ্যে স্বদেশে প্রথম সিরিজে পরাজিত হয় ও ৩ টেস্ট সিরিজের একটিতে বিজয়ী হয়।


title: মহিমাগঞ্জ বালিকা উচ্চ বিদ্যালয়

text: মহিমাগঞ্জ বালিকা উচ্চ বিদ্যালয় () মহিমাগঞ্জ ইউনিয়ন এ অবস্থিত একটি মাধ্যমিক বিদ্যালয়।


title: মহিমাগঞ্জ বালিকা উচ্চ বিদ্যালয়

text: মহিমাগঞ্জ বালিকা উচ্চ বিদ্যালয় ১৯৬৬ খ্রীষ্টাব্দে প্রতিষ্ঠা লাভ করে।


title: বালুয়া উচ্চ বিদ্যালয়

text: বালুয়া উচ্চ বিদ্যালয় মহিমাগঞ্জ ইউনিয়ন এ অবস্থিত একটি মাধ্যমিক বিদ্যালয়।


title: বালুয়া উচ্চ বিদ্যালয়

text: বালুয়া উচ্চ বিদ্যালয় ১৯৭০ খ্রীষ্টাব্দে প্রতিষ্ঠা লাভ করে।


title: মহিমাগঞ্জ মহিলা কলেজ

text: মহিমাগঞ্জ মহিলা কলেজ () মহিমাগঞ্জ ইউনিয়ন এ অবস্থিত একটি শিক্ষা প্রতিষ্ঠান।


title: মহিমাগঞ্জ মহিলা কলেজ

text: মহিমাগঞ্জ মহিলা কলেজ ১৯৯৯ খ্রীষ্টাব্দে প্রতিষ্ঠা লাভ করে। নারী শিক্ষার উপর গুরুত্ব দিতে এই মহিলা শিক্ষা প্রতিষ্ঠানটি প্রতিষ্ঠা করা হয়।


title: মহিমাগঞ্জ মহিলা কলেজ

text: কলেজটিতে বর্তমানে বিজ্ঞান, মানবিক এবং বাণিজ্য বিভাগ চালু আছে ।


title: রবীন্দ্র সরকার

text:
রবীন্দ্র সরকার ()একজন আসামের বিশিষ্ট কবি৷তার "ধূলিয়ারি ভরির সাঁচ" নামক কবিতা সংকলনের জন্য ২০১৩ সালে তিনি সাহিত্য একাডেমী পুরস্কার লাভ করেন৷ পুরস্কার হিসেবে তামার প্লেট, একটা সনদ ও এক লক্ষ টাকা প্রদান করা হয়।
রবীন্দ্র সরকার আসামে ভারতীয় জীবন বীমার মাধ্যমে কৰ্মজীবন শুরু করেন৷ ১৯৯৭ সালে তিনি কলকাতায় চলে যান এবং সেখানে স্থায়ীভাবে বসবাস শুরু করেন। ২০০০ সালে তিনি অবসর গ্ৰহণ করেন৷


title: হরিবর বিপ্র

text: চতুৰ্দশ শতাব্দীর অসমীয়া কবিদের মধ্য হরিবর বিপ্ৰ বা হরিহর বিপ্ৰ অন্যতম। তিনি কামতাপুরের রাজা দুৰ্লভনারায়ণের পৃষ্ঠপোষকতা পেয়েছিলেন৷ এতিয়ালৈকে আৱিস্কৃত হৰিহৰ বিপ্ৰৰ ভণিতা থকা পুথি তিনিখন হৈছে - বব্ৰুবাহনৰ যুদ্ধ, লৱকুশৰ যুদ্ধ আৰু তাম্ৰধ্বজৰ যুদ্ধ৷


title: হরিবর বিপ্র

text: 'বব্ৰুবাহনর যুদ্ধ' (বব্ৰুবাহ পৰ্ব) কাব্যগ্রন্থে তিনি তার নিজস্ব আত্মপরিচয় তুলে ধরেছেন :


title: হরিবর বিপ্র

text:
জয় জয় নৃপবর দুৰ্লভনারায়ণ রাজা
সপুত্ৰ সবান্ধবে নিতে সবান্ধবে মনোনীতে
তাহার রাজ্যত গত সৰ্বজন মনোনীত
বিপ্ৰ হরিহর কবি হরির চরণ সেবি


title: হরিবর বিপ্র

text: হরিবর বিপ্ৰর ভাষা সমসাময়িক অন্যান্য কবিদের থেকে অৰ্বাচীন৷ কবির গৌরীর চরণ সেবা করিলেও বিষ্ণুর প্ৰতিও তিনি সমানে ভক্তি প্ৰদৰ্শন করেন এবং বিষ্ণুকে দেবশ্ৰেষ্ঠ বলে অনেক জায়গায় উল্লেখ করেছেন।৷


title: ব্যাঙ তড়িৎকোষ

text: ব্যাঙ ব্যাটারি হচ্ছে একটি তড়িৎ রাসায়নিক ব্যাটারি যা কতগুলো মৃত (কখনও কখনও জীবিত) ব্যাঙ নিয়ে গঠিত যারা তড়িৎ রাসায়নিক কোষ হিসেবে শ্রেণী সমবায়ে যুক্ত হয়ে ব্যাটারি গঠন করে। এটি একটি জৈবব্যাটারি। আগের যুগের বৈজ্ঞানিক তদন্তে এবং শিক্ষামূলক তদন্তে এগুলো ব্যবহার হয়।


title: ব্যাঙ তড়িৎকোষ

text: এই ব্যাটারির কার্যকারিতার মূলনীতি হচ্ছে "ঘাত শক্তি " (ইনজুরি পটেনশিয়াল) যা পেশী ক্ষতিগ্রস্ত হওয়ায় সৃষ্টি হয় যদিও ১৮ ও ১৯ শতকে এগুলো বুঝা যায় নি। এই শক্তি ব্যাঙের পেশী ব্যবচ্ছেদের পরিণতিতে সৃষ্টি হয়।


title: ব্যাঙ তড়িৎকোষ

text:
ব্যাঙ ব্যাটারি জৈবব্যাটারির বিভিন্ন শ্রেণীর মধ্যে একটি শ্রেণী যা যেকোনো সংখ্যক প্রাণী দ্বারা তৈরি করা সম্ভব। এই শ্রেণীর সাধারণ নাম "মাস্কুলার পাইল" অর্থাৎ পেশীর স্তূপ।
১৮৪৫ সালে প্রথম সুপরিচিত ব্যাটারির প্রস্তুতকারক ছিলেন কার্লো মাট্টেউচ্চি। তবে তাঁর আগেও অনেকে এরকম ব্যাটারি তৈরি করেছিলেন। তিনি অন্যান্য জন্তু দিয়েও এমন ব্যাটারি তৈরি করেছিলেন এবং জিওভান্নি এলডিনি ষাঁড়ের মাথা দিয়ে এরূপ ব্যাটারি তৈরি করেছিলেন।


title: ব্যাঙ তড়িৎকোষ

text:
বৈদ্যুতিক গবেষণার শুরুর দিকে বৈদ্যুতিক প্রবাহ শনাক্ত করতে ব্যাঙের পায়ের গ্যালভানোস্কোপ পদ্ধতি ব্যবহার হয়। যার ফলে ব্যাঙ বিভিন্ন গবেষণায় ব্যবহার হত। গ্যালভানোস্কোপ হিসেবে ব্যাঙের পা ব্যবহারের জন্য গবেষকগণ বেশকিছু জীবিত ব্যাঙ হাতের কাছে রাখতেন। এগুলো ছিল ছোট, সহজে নিয়ন্ত্রণযোগ্য, পা গুলো বিদ্যুতের প্রতি বিশেষভাবে স্পর্শকাতর এবং অন্য কোন জন্তুর তুলনায় দীর্ঘক্ষণ বৈদ্যুতিক ক্রিয়া চালিয়ে যায়।
ব্যাটারি নির্মাণের জন্য ব্যাঙের উরু ব্যবহার হত। প্রথমে ব্যাঙের পায়ের চামড়া অপসারণ করা হত, এরপর হাঁটু সন্ধি থেকে নিচের পা গুলো বিচ্ছিন্ন করা হত। উরুর পেশী এরপর অনুপ্রস্থভাবে কেটে অর্ধ-উরুতে পরিণত করা হত। নিচু কনিকেল আকৃতির অংশটিই শুধু ব্যবহার করা হত। এরপর অর্ধ-উরু একটি কাঠের অন্তরকে ( বা মোড়ক যার ফলে বিদ্যুৎ বাইরের কোন কিছুর সংস্পর্শে আসে না) এমনভাবে সাজানো হয় যাতে একটি অংশের ভিতরের পৃষ্ঠ অপরটির বাইরের পৃষ্ঠে যুক্ত থাকে। এক্ষেত্রে বাইরের পৃষ্ঠের কনিকাল প্রান্ত ভিতরের পৃষ্ঠের ফাঁপা প্রান্তে যুক্ত হত (চিত্র দেখুন)। এরপর পেশীর স্তম্ভের প্রান্তদ্বয়কে কাঠে রক্ষিত কাপের পানিতে রেখে ব্যাটারির ধনাত্মক ও ঋণাত্মক প্রান্ত তৈরি করা হত।


title: ব্যাঙ তড়িৎকোষ

text:
এরূপ বিন্যাসের কারণ ছিল একটি ভ্রান্ত তত্ত্ব যা ছিল যে পেশীর অভ্যন্তরীণ অংশ থেকে বহিঃপৃষ্ঠে বিদ্যুৎ প্রবাহিত হয়। এখন জানা গেছে যে অর্ধ-উরু বিদ্যুৎ প্রবাহে বেশি সফল কারণ এটি বেশি আঘাত পায়। আঘাতের ফলে উৎপন্ন তড়িৎ বিভব "কর্তন বিভব " (ডিমারকেশন পটেনশিয়াল) বা "ঘাত বিভব" (ইনজুরি পটেনশিয়াল) নামে পরিচিত।
অন্য উপায়েও এধরণের ব্যাটারি নির্মাণ করা যায়। উদাহরণ স্বরূপ একটি ব্যাঙ এর স্নায়ু অন্য একটি ব্যাঙের পায়ে যুক্ত করেও ব্যাঙ ব্যাটারি তৈরি করা হয়। পুরো ব্যাঙও ব্যবহার করার যায়। উরুর পেশী দিয়ে তৈরি করতে বেশি সময় লাগলেও ভালো ফল দেয়ায় অধিকাংশ গবেষক এই পদ্ধতি ব্যবহার করতেই স্বাচ্ছন্দ্য বোধ করেন।


title: ব্যাঙ তড়িৎকোষ

text: ১৭৯০ সালে ১০ টি ব্যাঙের সমন্বয়ে ইউসেবিও ভাল্লি প্রথম ব্যাঙ ব্যাটারি তৈরি করেন। নিজের কার্যক্রমের ফলাফল বুঝতে অসুবিধা হওয়ায় ভাল্লি লুইগি গ্যালভানির মত অনুসরণ করে বিশ্বাস করে বসেন যে "প্রানিজ বিদ্যুৎ " (অথবা গ্যালভানিক বিদ্যুৎ) ধাতব-ধাতব বিদ্যুৎ (অথবা ভোল্টায়িক বিদ্যুৎ) থেকে ভিন্ন এমনকি দ্বিতীয় ধরণের বিদ্যুতের অস্তিত্বও স্বীকার করেননি। আলেজান্দ্রো ভোল্টার তত্ত্ব সঠিক প্রমাণিত হয়ে যায় যখন তিনি কোন প্রানিজ বস্তু ব্যবহার না করে ভোল্টায়িক স্তম্ভ তৈরি করেন। যেহেতু ভাল্লি নিজেকে বিতর্কের ভুল প্রান্তে পান এবং প্রমাণ থাকা সত্ত্বেও তাঁর সিদ্ধান্ত বদলাতে অস্বীকৃতি জানান, তাই তাঁর কাজ অনেকটা আড়ালে থেকে যায় এবং সাদামাটাভাবে সংরক্ষণ করা হয়।


title: ব্যাঙ তড়িৎকোষ

text: ১৮১৮ সালে লিওপল্ডো নোবিলি ব্যাঙের কতগুলো গোঁটা (সম্পূর্ণ) পা ব্যবহার করে ব্যাঙ ব্যাটারি তৈরি করেন যেটিকে তিনি নাম দিয়েছিলেন ফ্রগ পাইল (ব্যাঙের স্তূপ)। তিনি প্রানিজ বিদ্যুতের উপর গবেষণা করতেন কিন্তু তাঁর গবেষণা ভোল্টার সমালোচনার মুখে পড়েছিল যিনি যুক্তি দেখিয়েছিলেন যে বহিঃবর্তনীর ধাতব পদার্থই বিদ্যুতের প্রকৃত উৎস। ভোল্টার মতে ব্যাঙের তরল খুব সামান্য ইলেক্ট্রোলাইট তথা তড়িৎ বিশ্লেষ্য দ্রবণ প্রদান করত।


title: ব্যাঙ তড়িৎকোষ

text: প্রথম সুপরিচিত ব্যাঙ ব্যাটারি তৈরি করেন কার্লো মাট্টেউচ্চি যার বর্ণনা ১৮৪৫ সালে তাঁর পক্ষ থেকে মাইকেল ফ্যারাডে রয়েল সোসাইটিতে উপস্থাপন করেন। পরবর্তীতে চিকিৎসাবিজ্ঞান শিক্ষার্থীদের পদার্থ বিষয়ক পাঠ্যবই গোল্ডিং বার্ডের বিখ্যাত "এলিমেন্টস অফ ন্যাচারাল ফিলোসফি"-এ এর উল্লেখ পাওয়া যায়। ব্যাঙের ১২ থেকে ১৪টি অর্ধ-উরুর স্তম্ভ দিয়ে এই ব্যাটারি তৈরি করে। একটি ভুল তত্ত্ব দ্বারা পরিচালিত হলেও ব্যাঙ ব্যাটারি পটাসিয়াম আয়োডাইড বিশ্লেষণে সম্ভব হয়। নোবিলির কাজে ভোল্টার সমালোচনার জবাব দেয়ার লক্ষ্য নিয়ে মাট্টেউচ্চি সম্পূর্ণ যন্ত্রটি জীবজ বস্তু দিয়ে তৈরির চেষ্টা করেন। তিনি শূন্যস্থানে (ভ্যাকুয়াম), বিভিন্ন গ্যাসে এবং বিষাক্ত পরিবেশে পরীক্ষা করে দেখেন যে এটি ঐসমস্ত পরিবেশ দ্বারা প্রভাবিত না হয়ে কাজ চালিয়ে যায় এমনকি পরিবেশটি জীবিত প্রাণীর জন্য বিষাক্ত ও প্রাণঘাতী হলেও।


title: ব্যাঙ তড়িৎকোষ

text: ব্যাঙদেরই শুধু ব্যাটারি হিসেবে ব্যবহার করা হয় নি। ১৮০৩ সালে জিওভান্নি এল্ডিনি দেখান যে সদ্যমৃত ষাঁড়ের মাথা দিয়ে বিদ্যুৎ তৈরি করা যায়। ব্যাঙ গ্যালভানোমিটার দ্বারা ষাঁড়ের জিহ্বা ও কান সংযুক্ত হয়ে গবেষণাকারীর দেহ দ্বারা বিদ্যুতের পথ বা বর্তনী পূর্ণ হলে তা ক্রিয়া প্রদর্শন করে। দুটি বা তিনটি মাথা নিলে ব্যাটারি আরও জোরদার ক্রিয়া দেয়। পরবর্তীতে ১৮৪০ এর দিকে মাট্টেউচ্চি ইল (বান মাছ) ব্যাটারি, কবুতর ব্যাটারি এবং খরগোশ ব্যাটারি তৈরি করেন। এরপর তিনি দুটি কবুতরের বুকের সামান্য জখম করে অন্য কবুতরের দেহে যুক্ত করে "জীবন্ত" কবুতরের ব্যাটারি তৈরি করেন। তিনি বলেন যে এই নকশাটি পূর্বে প্রচলিত জীবন্ত ব্যাঙের ব্যাটারির নকশার ভিত্তিতে তৈরি।


title: মফিজুদ্দিন আহমদ হাজারিকা

text: মফিজুদ্দিন আহমদ হাজারিকা (৩০/৮/১৮৭০ - ২৯/১০/১৯৫৮) বিংশ শতাব্দির প্রথম দিকের একজন অসমীয়া কবি ও সাহিত্যিক। তিনি বিখ্যাত কবিতা গ্রন্থ জ্ঞান মালিনী'র রচয়িতা। তিনি ১৯৩০ সালে গোলাঘাটএ অনুষ্ঠিত অসম সাহিত্য সভার অধিবেশনের সভাপতি ছিলেন। ১৯১৩ সালে শিবসাগরে অনুষ্ঠিত "ছাত্ৰ সভা"র সভাপতিত্ব করেন। অসম সরকার এর কাছ থেকে তিনি সাহিত্যিক সম্মাননা লাভ করেন।


title: মফিজুদ্দিন আহমদ হাজারিকা

text: মফিজুদ্দিন আহমদ হাজারিকার পিতার নাম হিম্মতুদ্দিন আহমদ। তার পিতৃপুরুষ অসম বুরঞ্জীর খ্যাত বাঘ হা্জারিকার বংশধৰ।তিনি ডিব্ৰুগড়ে জন্মগ্রহণ করেন । ডিব্ৰুগড়ে পড়া-শুনা করে তিনি সরকারী হাইস্কুল থেকে ১৮৯২ সালে এন্ট্রান্স পরীক্ষা দেন। কিন্তু পরীক্ষায় উত্তীৰ্ণ হতে না পারায় তার লেখাপড়ার ইতি ঘটে।


title: মফিজুদ্দিন আহমদ হাজারিকা

text: ১৮৯৩ সালে মফিজুদ্দিন আহমদ হাজারিকা উত্তর লক্ষীমপুর এ ফরেষ্টার হিসেবে কাজে যোগদান করেন। তিনবছর এই কাজ করার পর ১৮৯৬ সালে তিনি লক্ষ্মীপুরের কাছে আমোলা হিসেবে যোগদান করেন। ১৯০২ সালে ডিব্ৰুগড় কাছারীতে বদলি হন। অবসর বয়সে তিনি সিভিল পদবীতে ভূষিত হন। ১৯২৬ সালে তিনি অবসর নেন ।


title: মফিজুদ্দিন আহমদ হাজারিকা

text: ১৮৯৬ সালে তার বিখ্যাত কবিতা গ্রন্থ জ্ঞান মালিনী প্ৰকাশিত হয়। অন্য আরেকটা কবিতা গ্রন্থ তত্ব পারিজাত। এই কবিতা গ্রন্থে মাত্ৰ চারটা কবিতা পাওয়া যায়।


title: মফিজুদ্দিন আহমদ হাজারিকা

text: ১৯০৪ থেকে ১৯৩৪ সাল পর্যন্ত সুদীৰ্ঘ ৩০ বছর কাল ধরে মফিজুদ্দিন আহমদ হাজারিকা ডিব্ৰুগড় সাহিত্য সভার সম্পাদক ছিলেন। ১৯১৩ সালে শিবসাগর এ অনুষ্ঠিত ছাত্ৰ সভার সভাপতিত্ব করেছিলেন। ১৯৩০ সালে গোলাঘাট এ অনুষ্ঠিত হওয়া অসম সাহিত্য সভার সভাপতিত্ব করেছিলেন। এজন্য তিনি সাহিত্যিক পেন্সন লাভ করেন।


title: অনিরুদ্ধ কায়স্থ

text: অনিৰুদ্ধ কায়স্থ ষোড়শ-সপ্তদশ শতকের একজন কবি। তার পিতার নাম রামচন্দ্ৰ বা রামরুদ্ৰদেব। পিতামহ মাধবদেব ককায়েক দামোদর ওরফে রুপচন্দ্ৰ গিরী। পূব কোচ রাজ্যের রাজা রঘূদেব-এর রাজসভার কবি ছিলেন। রাজা রঘূদেবের পৃষ্ঠপোষকতায় তিনি ভাগবত-এর ২য় এবং ৫ম স্কন্ধর পদ বর্ণনা করেন। পঞ্চম খণ্ডের রচনাকাল ১৬০২ সন হতে পারে বলে ধারণা করা হয়।


title: আফগানিস্তান রাজ্য

text: আফগান রাজ্য বা আফগানিস্তান রাজ্য (, "দ্য আফগানিস্তান ওয়াকমানান"; ফার্সি: , "পাদেশাহি-এ-আফগানিস্তান") ছিল ১৯২৬ খ্রিষ্টাব্দে দক্ষিণ এশিয়ায় প্রতিষ্ঠিত একটি সাংবিধানিক রাজতান্ত্রিক রাষ্ট্র। এই রাষ্ট্র আফগানিস্তান আমিরাতের উত্তরসুরি। ক্ষমতারোহণের সাত বছর পর আমানউল্লাহ খান এই রাষ্ট্রের প্রথম বাদশাহ হন।


title: আফগানিস্তান রাজ্য

text: আমানউল্লাহ খান দেশের আধুনিকীকরণ করতে চেয়েছিলেন। এর ফলে দেশে কয়েকবার অসন্তোষ দেখা দেয়। বিদ্রোহ সৃষ্টির পর ১৯২৯ খ্রিষ্টাব্দে তিনি তার ভাই ইনায়েতউল্লাহ খানের হাতে ক্ষমতা দিয়ে পদত্যাগ করেন। ইনায়েতউল্লাহ খান মাত্র তিনদিন ক্ষমতায় ছিলেন। এরপর বিদ্রোহের নেতা হাবিবউল্লাহ কালাকানি ক্ষমতা গ্রহণ করেন।


title: আফগানিস্তান রাজ্য

text:
দশ মাস পরে আমানউল্লাহ খানের যুদ্ধমন্ত্রী মুহাম্মদ নাদির ভারত থেকে নির্বাসন ত্যাগ করে আফগানিস্তান ফিরে আসেন। তার ব্রিটিশ সমর্থিত বাহিনী কাবুল দখল করে নেয়। এরপর হাবিবউল্লাহ কালাকানিকে মৃত্যুদণ্ড দেয়া হয়।
মুহাম্মদ নাদির এরপর শাসনভার লাভ করেন। ১৯২৯ খ্রিষ্টাব্দের অক্টোবরে তাকে বাদশাহ ঘোষণা করা হয়। তিনি আমানউল্লাহ খানের অনেক সংস্কার বন্ধ করেছিলেন। তার মৃত্যুর পর তার পুত্র মুহাম্মদ জহির শাহ আফগানিস্তানের বাদশাহ হন।
মুহাম্মদ জহির শাহ ১৯৭৩ খ্রিষ্টাব্দে তার চাচাত ভাই মুহাম্মদ দাউদ খান কর্তৃক ক্ষমতাচ্যুত হন। দাউদ খান রাজতন্ত্রের বদলে প্রজাতন্ত্র স্থাপন করেছিলেন। জহির শাহর সময় আফগানিস্তানের সাথে অন্যান্য দেশের সম্পর্ক বৃদ্ধি পায়। এদের মধ্যে রয়েছে সোভিয়েত ইউনিয়ন, যুক্তরাজ্য ও যুক্তরাষ্ট্র।


title: আফগানিস্তান রাজ্য

text: ১৯৩৪ খ্রিষ্টাব্দের ২৭ সেপ্টেম্বর জহির শাহর শাসনামলে আফগানিস্তান লীগ অফ নেশনসে যোগ দেয়। দ্বিতীয় বিশ্বযুদ্ধের সময় আফগানিস্তান নিরপেক্ষ ছিল। মুহাম্মদ দাউদ খান তার প্রধানমন্ত্রীত্বকালে শিল্পায়ন ও শিক্ষার উন্নয়নের জন্য প্রচেষ্টা চালিয়েছেন।


title: মুহাম্মদ আইয়ুব খান (আফগানিস্তানের আমির)

text: গাজি মুহাম্মদ আইয়ুব খান () (১৮৫৭ – ৭ এপ্রিল ১৯১৪, উর্দু: ) (মিওয়ান্দের বিজয়ী বা আফগান প্রিন্স চার্লি নামেও পরিচিত) ছিলেন আফগানিস্তানের আমির। ১৮৭৯ খ্রিষ্টাব্দের ১২ অক্টোবর থেকে ১৮৮০ খ্রিষ্টাব্দের ৩১ মে পর্যন্ত তিনি আমির ছিলেন। এছাড়া তিনি হেরাত প্রদেশের গভর্নর হিসেবে দায়িত্ব পালন করেছেন। দ্বিতীয় ইঙ্গ-আফগান যুদ্ধের সময় তিনি আফগান নেতা ছিলেন। আফগানিস্তানে তাকে "জাতীয় বীর" হিসেবে সম্মান করা হয়। পেশাওয়ারে তাকে দাফন করা হয়েছে।


text: তার পিতা ছিলেন শের আলি খান এবং মাতা ছিলেন প্রভাবশালী মুহমান্দ নেতার কন্যা।


text: ১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়।


text: এক বছর পর আবদুর রহমান খানের কাছ থেকে আইয়ুব খান কান্দাহার পুনরায় অধিকারের চেষ্টা করেন, কিন্তু তিনি ব্যর্থ হন।


text: আইয়ুব খান পারস্যে পালিয়ে গিয়েছিলেন। ১৮৮৮ খ্রিষ্টাব্দে পারস্যে ব্রিটিশ রাষ্ট্রদূতের সাথে আলোচনার পর তিনি ব্রিটিশ রাজের পেনশন প্রাপ্ত হন। তিনি ভারতে আসার পর রাজনৈতিক কর্মকর্তা উইলিয়াম ইভান্স-গর্ড‌ন তার দায়িত্ব নেন। উইলিয়াম করাচি থেকে রাওয়ালপিন্ডি পর্যন্ত তার সাথে ছিলেন।


text: ১৯১৪ খ্রিষ্টাব্দে মুহাম্মদ আইয়ুব খান মারা যান। মৃত্যুর আগপর্যন্ত তিনি ভারতে বসবাস করেছেন। বর্তমানে আফগানিস্তানে তাকে "আফগানিস্তানের জাতীয় বীর" হিসেবে স্মরণ করা হয়। পেশাওয়ারে দুররানি কবরস্থানে শাইখ হাবিবের মাজারের পাশে তাকে দাফন করা হয়েছে।


title: মুহাম্মদ ইয়াকুব খান

text: মুহাম্মদ ইয়াকুব খান (১৮৪৯ – ১৫ নভেম্বর ১৯২৩) ছিলেন আফগানিস্তানের আমির। ১৮৭৯ খ্রিষ্টাব্দের ২১ ফেব্রুয়ারি থেকে ১২ অক্টোবর পর্যন্ত তিনি আমিরের পদে ছিলেন। তিনি তার পূর্ববর্তী শাসক শের আলি খানের পুত্র।


title: মুহাম্মদ ইয়াকুব খান

text: মুহাম্মদ ইয়াকুব খান হেরাত প্রদেশের গভর্নর ছিলেন। ১৮৭০ খ্রিষ্টাব্দে তিনি তার পিতার বিরুদ্ধে বিদ্রোহ করার সিদ্ধান্ত নিয়েছিলেন। পরে ১৮৭৪ খ্রিষ্টাব্দে তিনি বন্দী হন।


title: মুহাম্মদ ইয়াকুব খান

text: ১৮৭৮ খ্রিষ্টাব্দে দ্বিতীয় ইঙ্গ-আফগান যুদ্ধ শুরু হয়। শের আলি খান পরে রাজধানী থেকে পালিয়ে যান। পরের বছর ফেব্রুয়ারি মাসে দেশের উত্তরে তিনি মৃত্যুবরণ করেন। তার উত্তরসুরি ইয়াকুব খান ১৮৭৯ খ্রিষ্টাব্দের মে মাসে ব্রিটেনের সাথে গান্দমাকের সন্ধি স্বাক্ষর করেন। এর ফলে আফগানিস্তানের বৈদেশিক সম্পর্কের নিয়ন্ত্রণ ব্রিটেনের হাতে যায়। একই বছরের অক্টোবরে মুহাম্মদ আইয়ুব খান এই সন্ধির বিরুদ্ধে অবস্থান নেন। ফলশ্রুতিতে ইয়াকুব খান পদত্যাগ করেন। এরপর আইয়ুব খান আমির হন।


title: মুহাম্মদ ইয়াকুব খান

text:
দ্বিতীয় ইঙ্গ-আফগান যুদ্ধের সময় ব্রিটিশরা আমির শের আলি খানের বাহিনীকে পরাজিত করেন। নতুন আমির ইয়াকুব খানকে ব্রিটিশদের শর্ত প্রদান করা হয়। এই আলোচনায় পিয়েরে লুই নেপোলিয়ন কাভাগনারি অন্যতম প্রধান ব্যক্তি ছিলেন। তিনি ইস্ট ইন্ডিয়া আর্মির ১ম বেঙ্গল ফুসিলিয়ার্স‌ে দায়িত্বপালন করেছেন। পরে তাকে রাজনৈতিক দপ্তরে বদলি করা হয়। তিনি পেশওয়ারের ডেপুটি কমিশনার হয়েছিলেন। ১৮৭৮ খ্রিষ্টাব্দে ভাইসরয় লর্ড লিটন তাকে কাবুলে দায়িত্ব দিয়ে পাঠিয়েছিলেন। তবে আফগানরা তাকে প্রত্যাখ্যান করেছিল। দ্বিতীয় আফগান যুদ্ধ শুরু হওয়ার কারণসমূহের মধ্যে এই ঘটনা অন্যতম।
১৮৭৯ খ্রিষ্টাব্দের মে মাসে ইয়াকুব খান গান্দমাক আসেন। এখানে কাভাগনারির সাথে তার আলোচনা হয়। আলোচনার ফলশ্রুতিতে গান্দমাকের সন্ধি স্বাক্ষরিত হয়। ইয়াকুব খান ব্রিটিশদের নিকট অঞ্চল সমর্পণ করেন এবং কাবুলে ব্রিটিশ দূতের অবস্থান মেনে নেন। জুলাই মাসে কাভাগনারি কাবুলে ব্রিটিশ রেসিডেন্টের পদ গ্রহণ করেন। তিনি বেপরোয়া ও অহংকারী হিসেবে পরিচিতি পান। তার এরূপ আচরণ অনেক ইংরেজের কাছেও অগ্রহণযোগ্য বিবেচিত হত। কাবুলের পরিস্থিতি অশান্ত হয়ে পড়ার পর আমিরের কাছে বেতন না পাওয়া কিছু সৈনিক সেপ্টেম্বরে বিদ্রোহ করে ও রেসিডেন্সি আক্রমণ করে কাভাগনারিকে হত্যা করে। এরপর ব্রিটিশরা কাবুল দখল করার জন্য অগ্রসর হয় এবং আফগানদের বিরুদ্ধে আক্রমণ শুরু করে। ইয়াকুব খান ক্ষমতা ত্যাগ করে ব্রিটিশ শিবিরে আশ্রয় নেন। ডিসেম্বরে তাকে ভারতে পাঠানো হয়।


title: মুহাম্মদ ইয়াকুব খান

text: মুহাম্মদ ইয়াকুব খান ১৯২৩ খ্রিষ্টাব্দের ১৫ নভেম্বর মৃত্যুবরণ করেন।


title: স্টুয়ার্ট মিলনার-ব্যারি

text: স্যার (ফিলিপ) স্টুয়ার্ট মিলনার-বেরি KCVO, CB, OBE (২০ সেপ্টেম্বর ১৯০৬ – ২৫ মার্চ ১৯৯৫) ছিলেন একজন ব্রিটিশ দাবা খেলোয়াড়, দাবা লেখক, দ্বিতীয় বিশ্বযুদ্ধের  কোডব্রেকার এবং সরকারি কর্মচারী . দ্বিতীয় বিশ্বযুদ্ধের আগে ও পরে তিনি দাবাতে ইংল্যান্ডের প্রতিনিধিত্ব করতেন। তিনি দ্বিতীয় বিশ্বযুদ্ধের সময় ব্লেচি_পার্কে কাজ করেছেন এবং "হাট-৬" এর প্রধান ছিলেন। হাট-৬ হল একটি শাখা যা জার্মান  ইনিগ্মা_মেশিনে এনক্রিপ্ট করা বার্তা পাঠোদ্ধার করত। তখনকার প্রধানমন্ত্রী উইন্সটন চার্চিলের সাথে সরাসরি যোগাযোগ রক্ষা করা ব্লিচির প্রধান চার জন কোডব্রেকারের মধ্যে তিনি একজন। যুদ্ধ শেষে কোষাগার শাখায় যোগ দেন এবং পরে ব্রিটিশ ব্রিটিস সম্মান পদ্ধতির প্রশাসক হোন। দাবার আন্তর্জাতিক টুর্নামেন্টে তিনি ইংল্যান্ডের প্রতিনিধিত্ব করেন।


title: স্টুয়ার্ট মিলনার-ব্যারি

text: লন্ডনের হেন্ডন-এ জন্ম নেয়া ফিলিপ স্টুয়ার্ট ছিলেন সকুলশিক্ষক এডওয়ার্ড লিওপার্ড মিলনার-বেরি ও তার স্ত্রী এডিথ মেরির ছষ্ঠ সন্তান। একজন মেধাবী দাবাড়ু হিসেবে তিনি ১৯২৩ সালে প্রথম ব্রিটিশ বালক চ্যাম্পিয়নশিপ জেতেন। শতলম_কলেজের ছাত্র স্টুয়ার্ট ট্রিনিটি কলেজ,ক্যাম্ব্রিজে শিক্ষাবৃত্তি পান, যেখানে তিনি সনাতন ও নৈতিক বিজ্ঞানের প্রথম অর্জন করেন। দাবায় তিনি ক্যামব্রিজের প্রতিনিধিত্ব করেন। ক্যামব্রিজে তিনি আরেকজন দাবাড়ুর সাথে বন্ধুত্ব করেন যার নাম C.H.O'D. (হুগো) অ্যালেক্সান্ডার, এবং দাবার কিছু ধাধা তৈরী করেন।  ১৯২৯ থেকে ১৯৩৮ সাল পর্যন্ত তিনি ছিলেন শহরের স্টকব্রোকার, যদিও তিনি এ কাজ নিয়ে খুশি ছিলেন না। ১৯৩৮ থেকে তিনি "দ্য টাইমস-এর দাবার সংবাদদাতা হিসেবে কাজ করেন।  "


title: স্টুয়ার্ট মিলনার-ব্যারি

text: আন্তর্জাতিক দাবায় তার ডেব্যু হয় ১৯৩২ লন্ডন টুর্নামেন্টে, যাতে চ্যাম্পিয়ন হন বিশ্বচ্যাম্পিয়ন আলেক্সান্দার আলেখিন। পরবর্তী চার বছরে তার সেরা সাফল্য ছিল দাবা  চেসমেন্ট্রিকের রেটিং-এ ২৫৩৮ থেকে ২৫৬৫। এটা আন্তরজাতিক_মাস্টার মানের হলেও, তিনি কখনই এই খেতাব পান নি।১৯৪১এর জুন থেকে আগস্টের মধ্যেই তিনি চেসমেট্রিক অনুসারে সেরা ৬৫ স্থানে উন্নীত হন।


title: স্টুয়ার্ট মিলনার-ব্যারি

text: ইংল্যান্ডের হয়ে ১৯৩৭ এবং ১৯৩৯ সালে দাবা অলিম্পিয়াডে অংশ নেন। পরেরবার বুয়েন্স এইরেস,আর্জেন্টিনায় অনুষ্ঠিত দাবা অলিম্পিয়াড বর্জন করেন১৯৩৯ সালের সেপ্টেম্বরে জার্মানির বিপক্ষে ব্রিটিশদের যুদ্ধ ঘোষণা করায়। এসময় তার দলের সদস্যরা ছিলেন হুগো অ্যালেক্সান্ডার এবং হ্যারি গোলম্বেক এবং ব্রিটেনে ফিরে আসেন। তার অলিম্পিয়াডের পুরো ফলাফল পরে তালিকায় দেয়া হবে।


title: স্টুয়ার্ট মিলনার-ব্যারি

text: ফিরে এসেই তিনজনে যোগদেন ব্লেচি পার্কের সরকারি কোড ও সাইফার স্কুলে (GC&CS). গণিতবিদ গর্ডন_ওয়েলম্যান তাকে নেন। এরপর মিলনার-বেরি নিয়ে নেন হুগো অ্যালেক্সান্ডারকে  ১৯৪০ এর শুরুর দিকে গর্ডন ওয়েলম্যানের হাট-৬ এ যোগ দেন, যেখানে তার কাজ ছিল জার্মান আর্মি ও বিমানবাহিনীর ব্যবহার করা এনিগমা সাইফার ম্যাশিনের সমাধান করা।


title: স্টুয়ার্ট মিলনার-ব্যারি

text: মিলনার-বেরি কোষাগারের যুক্ত হন ১৯৪৫ সালে প্রিন্সিপাল মানে। ১৯৪৭ সালে থেলমা টেনাট ওয়েলসকে বিয়ে করেন, যার সাথে তার এক ছেলে ও দুই মেয়ে আছে। একই বছরে সহযোগি সচিব হিসেবে পদোন্নতি লাভ করেন এবং ১৯৫৪ সালে নিম্ন সচিব হন। স্বাস্থ_মন্ত্রণালয়ের সাথে ছিলেন ১৯৫৮ হতে ১৯৬০। এবং কোষাগারে ছিলেন ১৯৬৬ পর্যন্ত।সরকারী চাকরী থেকে অবসরের বয়স ৬০ বছর হলেও অবসর নেন ১৯৭৭ সালে। . দ্বিতীয় বিশ্বযুদ্ধের কাজের জন্য তিনি ১৯৪৬ সালে OBE , ১৯৬২ সালে CB এবং ১৯৭৫ সালে KCVO নিযুক্ত হন।


title: স্টুয়ার্ট মিলনার-ব্যারি

text: ১৯৮৫ সালে মিলনার-বেরি ভীষণভাবে গর্ডন ওয়েলম্যানের সুনামকে প্রতিরোধ করেন, যিনি হাট-৬ এর যুদ্ধকালীন কাজের বিস্তারিত ফাঁস করার অভিযোগে অভিযুক্ত ছিলেন ১৯৯২ সালে প্রধানমন্ত্রীর কাছে দরখাস্ত করেন ব্লেচি পার্ক সংরক্ষণের জন্য, যা ধ্বংসের হুমকির মুখে ছিল।


title: স্টুয়ার্ট মিলনার-ব্যারি

text: লন্ডনের লুইসাম হসপিটালে তিনি মারা যান।


title: গেফালেন

text: গেফালেন (জার্মান - "Gefallen"; গেফালেন; অর্থ - পতিত) হল বিখ্যাত জার্মান সাহিত্যিক টমাস মানের লেখা একটি বড়গল্প। এটিকেই তাঁর লেখা প্রথম বড়গল্পের (নভেলা) মর্যাদা দেওয়া হয়ে থাকে। ১৮৯৪ সালের অক্টোবর মাসে গল্পটি মিউনিখ (München) থেকে "ডি গেজেলশাফট" ("Die Geselischaft") নামক সাময়িকীতে প্রথম প্রকাশিত হয়। প্রকাশের সাথে সাথেই গল্পটি যথেষ্ট সাড়া ফেলে ও মিউনিখের সাহিত্যিক মহলের মনোযোগ আকর্ষণ করে। এই গল্পটির সাফল্য থেকে "মান" আত্মবিশ্বাস অর্জন করেন এবং লেখালেখি ও সাহিত্যকর্মকেই জীবিকা হিসেবে বেছে নেওয়ার সিদ্ধান্ত গ্রহণ করেন।


title: গেফালেন

text: শিল্পী "মাইজেনবার্গের" স্টুডিওতে এক সান্ধ্যকালীন আড্ডায় নারীমুক্তি ও নারীদের অধিকার নিয়ে আলোচনা চলছিল। সেখানে জড়ো হয়েছিল চারজনের একটি দল - মাউজেনবার্গ নিজে, "লাউবে" নামে এক তরুণ উদারনৈতিক অর্থনীতিবিদ, কঠোর বাস্তববাদী এক ডাক্তার "ডঃ জেলটেন" এবং গল্পকথক; শেষের জনের কোনও পরিচয় আমরা গল্পে পাই না, যদিও তার মুখ দিয়েই গল্পটি আমরা শুনি। আলোচনা ক্রমশ উত্তপ্ত হয়ে উঠলে রক্তগরম, আদর্শবাদী, হলুদচুলের তরুণ "লাউবে" প্রশ্ন তোলে, কোনও তথাকথিত অবৈধ মিলনের ক্ষেত্রে যেখানে পুরুষটিকে সমাজে 'আকর্ষক', 'স্মার্ট', 'চালাক ছেলে', প্রভৃতি বিশেষণ দিয়ে পরোক্ষে উৎসাহিত করা হয়, তখন সেই একই ক্ষেত্রে যুক্ত মেয়েটিকে কেন সমাজ "সমাজ থেকে বিচ্যূত" এমনকী 'পতিতা' বা 'নষ্টা' আখ্যা দিয়ে থাকে। সকলেই প্রবল উত্তেজিত হয়ে আলোচনায় অংশ নিতে শুরু করে। আড্ডায় উপস্থিত তরুণদের মধ্যে বয়সে সবচেয়ে বড়, প্রায় ৩০ বছর বয়সী "ডঃ জেলটেন" তখন বিষয়টির উপর একটি গল্প বলতে শুরু করেন।


title: গেফালেন

text: তাঁর গল্পের নায়ক ১৯-২০ বছরের উত্তর জার্মানির এক তরুণ, তার নামটি ইচ্ছে করেই অনুল্লেখিত রাখা হয়। সে সবদিক দিয়েই খুব ভালো ছেলে, কোনওদিন কোনও মহিলাকে সে ছুঁয়েও দেখেনি। দক্ষিণ জার্মানির এক ইউনিভার্সিটি-শহর 'প_'তে সে চিকিৎসাবিদ্যা পড়তে আসে। কিন্তু এখানে এসে সে খুব দ্রুত একজন অত্যন্ত জনপ্রিয় অভিনেত্রী "ইরমা ভেলটনার"-এর প্রেমে পড়ে যায়। ইরমারও চরিত্র ছিল নিস্কলঙ্ক। তার উপর সে ছিল খুবই সুন্দরী - একজন প্রায় কিশোরীর মতো কোমল তার গড়ন, ঝকঝকে নীলচে ধূসর দুই চোখ; অসম্ভব সুন্দর হাতদু'টো এত ফরসা যে পাতলা চামড়ার নিচে নীলচে ধমনীগুলোও টের পাওয়া যায়; ধর্মেও তার যথেষ্ট মতি। প্রথমদিকে ছেলেটি দূর থেকে নির্ণিমেষ নয়নে শুধু মেয়েটির দিকে চেয়ে থাকত - প্রতি সন্ধ্যেয় শহরের পার্কেট প্লাৎসে গ্যোটে থিয়েটারের মঞ্চে, আর ঘুমহীন রাতের পর রাতে বিছানায় দু' চোখ ভরে সে কেবল তাকেই দেখত।


title: গেফালেন

text: তার কিছুটা নাক উঁচু কিন্তু প্রিয় বন্ধু "র‍্যোলিং"-এর পরামর্শে সে শেষপর্যন্ত একটি ফুলের বোকে'র মধ্যে করে তার স্বপ্নের সেই নায়িকাকে একটি চিঠি পাঠায়। সে চিঠির ভাষা ছিল খুবই আবেগময়, কিন্তু একেবারেই নির্দোষ। কিন্তু বেশ কিছুদিন অপেক্ষা করেও কোনও উত্তর না পেয়ে শেষপর্যন্ত সে মে মাসের এক লাইলাক ফোটা সকালবেলায় নিজেই মরিয়া হয়ে ইরমার সামনে উপস্থিত হয়। ইরমা তাকে ভালোভাবেই গ্রহণ করে ও তাদের মধ্যে একধরণের বন্ধুত্ব গড়ে ওঠে। তবে ইরমার হাসির মধ্যে যেন কোথায় একটা একটু নাটকের আভাস খেলে যায়।


title: গেফালেন

text: কিছুদিন পর দু'জনের মধ্যে সম্পর্ক অনেকটা গাঢ় হয়ে ওঠে। সে মাঝেমাঝেই ইরমার কাছে যেতে শুরু করে। ইরমাও তাতে কোনও আপত্তি করে না। ধীরে ধীরে সে সবসময় ইরমার কাছে কাছে থাকতে শুরু করে, ইরমার প্রতিটি খামখেয়ালও যথাসাধ্য মেটানোর চেষ্টা করতে থাকে। এই প্রায় সমবয়সী মেয়েটির সান্নিধ্য ধীরে ধীরে তাকে এমন ঘিরে ফেলতে শুরু করে যে, তাকে কেন্দ্র করে একটা নৈতিক বৈকল্য তাকে পেয়ে বসতে শুরু করে; প্রথম প্রথম এমন একটি প্রতিশ্রুতিবিহীন সম্পর্কে জড়িয়ে পড়ার জন্য সে মানসিক পীড়ায় কষ্ট পেত, নিজেকে তার একটা 'স্কাউন্ড্রেল' মনে হত বটে, কিন্তু যত দিন যেতে থাকে, গোলাপী রঙের পারফিউমের মেঘ আর নানা রোকোকো গড়নের চিত্র ও ভাস্কর্যের আড়ালে হারিয়ে যায় তার প্রায় সারা বিশ্বই; সপ্তাহের পর সপ্তাহ একরকম মোহগ্রস্তের মতো সে সেই বিশ্বেই বুঁদ হয়ে থাকে; তার আবেগ প্রকাশ পায় তার লেখা বেশ কয়েকটি সেন্টিমেন্টাল কবিতায়, আর বাড়িতে পাঠানো তার চিঠিতে। তাদের এই সম্পর্ক নিয়ে সারা শহরে গুঞ্জন শুরু হয়ে গেলে তার বন্ধু র‍্যোলিং একদিন তাকে ডেকে যথেষ্ট তিরস্কার করে বলে, সে এখন স্রেফ ইরমার পায়ের জুতোয় পরিণত হয়েছে।


title: গেফালেন

text: একদিন হঠাৎ সে ইরমাকে কাঁদতে দেখতে পায়। এরপর আগে থেকে না বলে হঠাৎ এসে পড়ে তার সাথে দেখা হয়ে যায় বরফের মতো সাদা দাড়ির এক বৃদ্ধের সাথে। কিছুটা অপ্রস্তুত ও হতভম্ব হয়ে সে তার পরিচয় দিতে গেলে বৃদ্ধ অত্যন্ত অভদ্র ভাষায় চিৎকার করে ওঠে। তার চেহারা, হাবভাব, কথাবার্তা - কোনও কিছুকে এতটুকু পাত্তাও না দিয়ে সে তাকে একটা মাথামোটা ছোকরা বলে গালাগালি দেয়। ইরমাও একেবারে অপ্রস্তুত হয়ে চুপ করে থাকে। ফলে নায়ককে রীতিমতো অপমানিত হয়ে রাস্তায় বেরিয়ে আসতে হয়। বেরিয়ে আসার পূর্বমুহূর্তে টেবিলের উপর এক বাণ্ডিল নোট দেখতে পেলে সমস্ত বিষয়টা তার কাছে একমুহূর্তেই পরিষ্কার হয়ে যায়। একটা গা-ঘিনঘিনে অনুভূতি তার মধ্যে মাথা তোলে, ঘাড় ধরে তাকে বের করে আনে। বেরনোর আগে তার ঝোড়ো প্রশ্নের মুখে দাঁড়িয়ে ইরমা শুধু বলতে পারে, পবিত্রতার যে রূপ নাটকে দেখতে পাওয়া যায়, বাস্তবে তা হয় না; ধনীদের সেখানে জায়গা ছাড়তেই হয়। বাইরে থেকে জানলা দিয়ে লাইলাক ফুলের গন্ধ ভেসে আসে।


title: গেফালেন

text: লাইলাক ফুলের গন্ধ ভেসে আসে তাদের আড্ডাতেও, মাইজেনবার্গের স্টুডিওয়। তবে সেই গন্ধের উৎস বাইরের খোলা বাগানের কোনও গাছে ফোটা ফুল নয়, স্টুডিওয় সাজানো একটি ফুলদানিতে রাখা কিছু ফুল। "লাউবে" এই গল্পে কীভাবে তার দেওয়া নারীমুক্তির সপক্ষে যুক্তিগুলো খারিজ হয়ে যায়, তাই নিয়ে প্রশ্ন তোলে। "ডঃ জেলটেন" শুধু বলেন, যদি কোনও মহিলার আজ ভালোবাসার মূল্যে পতন ঘটে, কাল টাকার মূল্যেও তার পতন ঘটতেই পারে। তারপর তিনি পরিচয় ভাঙেন তাঁর নায়কের, বলেন তিনি নিজেই সেই নায়ক। এ তাঁর ব্যক্তিগত অভিজ্ঞতা।


title: গেফালেন

text: টমাস মানের এটি একেবারে প্রথমদিকে লেখা গল্প। ফলে পরবর্তী মানের পরিণতমনস্কতা এই গল্পে স্বাভাবিকভাবেই ততটা পরিস্ফূট নয়। তবে প্রকাশিত হবার পরেই গল্পটি যথেষ্ট সমাদৃত হয়, সমালোচকমহলও তারপর থেকে নানাদিক থেকে তাকে বিশ্লেষণ করে দেখান -


title: গেফালেন

text: সমালোচকদের মতে গল্পের শিরোনামটি ছোট্ট, কিন্তু দ্বিস্তরীয় ও একাধিক অর্থব্যঞ্জক। এখানে "গেফালেন" শব্দটির মূল হচ্ছে একটি বিশেষ্য - "ফাল" (জার্মান - "Fall"), যার অর্থ 'পতন'। গল্পে দেখা যায় শব্দটি এ' সমাজে নারীদের অবস্থানের সাপেক্ষে ভীষণভাবেই প্রাসঙ্গিক - ভালোবাসার কারণেই হোক বা টাকা, 'পতন' তাদের নিয়তি। আবার ডঃ জেলটেনেরও তাঁর তিক্ত অভিজ্ঞতার মধ্য দিয়ে 'পতন' ঘটে, তাঁর যৌবনের আদর্শবাদ এসে আছাড় খেয়ে পড়ে কঠোর বাস্তবের কর্দমাক্ত ভূমিতে। গল্পটি পড়তে গিয়ে পাঠকও একাধিক স্তরে 'পতন'এর সম্মুখীন হয় - প্রথমে সে অনভিজ্ঞ ডঃ জেলটেনের ইরমার প্রেমে একরকম নিরুপায় 'পতন' প্রত্যক্ষ করে; এর পরবর্তী স্তরে পতন ঘটে ইরমার, তার সামাজিক ও অর্থনৈতিক অবস্থানই তাকে যে পতনের দিকে ঠেলে দেয় ("... ধনীদের সেখানে জায়গা ছাড়তেই হয়।") ও তার মধ্য দিয়ে পতন ঘটে অনভিজ্ঞ নায়কেরও - আদর্শবাদী উচ্চতা থেকে বাস্তবের তিক্ত রুক্ষ ভূমিতে। গল্পটি পড়ার অভিজ্ঞতা পাঠককেও একই রকমের এক 'পতন'এর অভিজ্ঞতার শরিক করে তোলে - আদর্শবাদ ও সুমিষ্ট প্রেমের উচ্চতা থেকে এক হতাশ ও তিক্ত বাস্তবতার গর্ভে।


title: গেফালেন

text: ভালো করে লক্ষ করলে বোঝা যায়, গল্পটির মূল চরিত্রগুলির নামও যথেষ্ট অর্থবহ। যুবক "ডঃ জেলটেন" প্রথমে ছিলেন কিছুটা লাজুক, চাপা ও সতর্ক স্বভাবের, অসম্ভব সৎ এক তরুণ - বাস্তবে বেশিরভাগ তরুণের স্বভাব ঠিক যার উলটো। কিন্তু রূঢ় বাস্তবের অভিজ্ঞতার মধ্য দিয়ে বর্তমানে তাঁকে আমরা যে রকম তিক্ত বাস্তববাদীরূপে প্রত্যক্ষ করি, সে'রকম চরিত্রের দেখাও আমাদের চারপাশে কখনওসখনওই মেলে। সে অর্থে "জেলটেন" (জার্মান - "Selten"; অর্থ - 'কখনওসখনও') শব্দটি তাঁর নাম হিসেবে একেবারেই যথার্থ; "ইরমা ভেলটনার"এর পদবী 'ভেলটনার'এর প্রথম অংশ "ভেল্ট" ("Welt"; অর্থ - 'পৃথিবী'); আবার "ইরমা" শব্দটিও এসেছে পুরনো হাইজার্মান শব্দ "irmin" ("ইরমিন") থেকে, যার মানেও পৃথিবী; গল্পে আমরা দেখি পেশার কারণে ইরমাকে বাইরের পৃথিবীর জন্যই বেশি সময় ব্যয় করতে হয়; মঞ্চে যে পাটাতনে দাঁড়িয়ে সে অভিনয় করে - তাও পৃথিবীরই ইঙ্গিতবাহী,আবার তার হাত ধরেই আদর্শবাদ ও প্রেমের সুউচ্চ শিখর থেকে বাস্তবের পৃথিবীতে পতন ঘটে নায়কের। "লাউবে" ("Laube") কথাটির আক্ষরিক অর্থ কাঠের তৈরি একটি ছোট্ট বাগানবাড়ি, যা সমাজের জটিলতা ও পঙ্কিলতা থেকে বহুদূরে প্রকৃতির কোলে একেবারে বিচ্ছিন্ন একধরণের আদর্শবাদেরই ইঙ্গিতবাহী। আবার "লাউবে" নামটি আমাদের সেইসময়ের সদ্যপ্রয়াত এক বিখ্যাত আদর্শবাদী লেখক হাইনরিখ রুডলফ লাউবের (১৮০৬ - ১৮৮৪) কথাও মনে পড়িয়ে দেয়। গল্পে লাউবের কথাবার্তা ও যুক্তিপ্রবাহ সেইধরণের এক আদর্শবাদের কথাই তুলে ধরে।


title: গেফালেন

text: এই গল্পটির কথনের ক্ষেত্রে মান দু'জন গল্পকথককে ব্যবহার করেছেন। গল্পটি "গল্পের মধ্যে গল্প" পদ্ধতিতে লেখা। এক্ষেত্রে মানের লেখার মধ্যে পূর্ববর্তী জার্মান লেখক টেওডর স্টর্ম (১৮১৭ - ১৮৮৮) ও সুইস লেখক কনরাড ফার্ডিনান্ড মাইয়ারের লেখার ধরণের সুস্পষ্ট প্রভাব লক্ষ করা যায়। নামহীন গল্পকথক প্রথমে আমাদের মাইজেনবার্গের স্টুডিও ও সেখানে জড়ো হওয়া কিছু মানুষের সাথে পরিচয় ঘটায়, যারা সবাই জার্মান শিক্ষিত মধ্যবিত্ত শ্রেণীর অঙ্গ ও সেখানে প্রাসঙ্গিক নানা ধরণের চিন্তাভাবনা ও আদর্শবাদ তাদের মধ্যেও ক্রিয়াশীল। মূল গল্পের ক্ষেত্রে এটি একটি ফ্রেমের কাজ করে, মূল গল্পটিকে চারিদিক থেকে ঘিরে রাখে। আর এর মধ্যে দাঁড়িয়ে মূল গল্পটি "ডঃ জেলটেনের" মুখ দিয়ে বলানো হয়। ফলে পাঠকের সাথে মূল গল্পের গল্পকথকের একটা দূরত্ব সৃষ্টি হয়। এই দূরত্বটি তৈরি হওয়ার ফলেই পাঠকমন মূল গল্পের সাথে পুরোপুরি একাত্ম হয়ে পড়ে না, বরং কিছুটা দূরে থেকে তাকে বিচার করতে ও ঘটনাবলী সম্পর্কে মূল গল্পকথকের থেকে পৃথক দৃষ্টিভঙ্গী পোষণ করতে সক্ষম হয়। সেই কারণেই গল্পের উপসংহারে পৌঁছে মূল গল্পকথক "ডঃ জেলটেন" তাঁর নিজস্ব অভিজ্ঞতালব্ধ তিক্ত বাস্তববোধ থেকে যখন বলে ওঠেন, যদি কোনও মহিলার আজ ভালোবাসার মূল্যে পতন ঘটে, কাল টাকার মূল্যেও তার পতন ঘটবে ( „Wenn eine Frau heute aus Liebe fällt, fällt sie morgen um Geld“) - "লাউবের" মতো পাঠকমননও তাঁর সেই মতের সাথে একমত হয় না, বরং সম্পূর্ণ অন্য ক'টি বিষয়, যেমন - আদর্শবাদ ও বাস্তবের সাথে তার দ্বন্দ্ব, রোমান্টিক ভালোবাসার বাস্তব সম্ভাব্যতা, সমাজে নারীর অবস্থান, আধুনিক মধ্যবিত্ত তথাকথিত প্রগতিশীল জগতের দ্বৈতাচার, প্রভৃতিই তার চিন্তাজগতে মূলত প্রভাব বিস্তার করে।


title: গেফালেন

text: টমাস মানের লেখা এই বড় গল্পটির বিষয়বস্তু আপাতদৃষ্টিতে নারীর স্বাধীনতা ও তার যৌনতার অধিকার হলেও তার পিছনে লুকিয়ে থাকে দু'টি সম্পূর্ণ বিপরীত বিশ্বদৃষ্টিভঙ্গীর মুখোমুখি সংঘাত। এদের মধ্যে একটি হল রোমান্টিক আদর্শবাদ ও অন্যটি হল চূড়ান্ত বাস্তববাদ, যা প্রায় নৈরাজ্যবাদের সীমা ছুঁয়ে ফেলে। এখানে মুখোমুখি হয় একদিকে "লাউবের" মতো চূড়ান্ত আদর্শবাদী চরিত্র ও অন্যদিকে "ডঃ জেলটেনের" মতো চরিত্র, জীবনের তিক্ত অভিজ্ঞতা যাকে একধরণের নাকউঁচু ও সন্দেহবাতিক (সিনিক) বাস্তববাদী করে তুলেছে।


title: গেফালেন

text: গল্পের শুরুতেই আমাদের সাথে পরিচয় ঘটে লাউবের আদর্শবাদের। নারীমুক্তি নিয়ে তার তোলা প্রশ্ন একেবারে শুরুতেই সুর বেঁধে দেয় সমগ্র গল্পটিরই। এরপরে শুরু হয় তারই পরিপ্রেক্ষিতে ডঃ জেলটেনের বলা গল্পের মধ্যে গল্পটি। সেখানে শুরুতে বিষয়বস্তু হিসেবে উঠে আসে অপূর্ণ প্রেম ও তাইজনিত হতাশা। কিন্তু নামহীন নায়কের মধ্যে এইভাবে এক অভিনেত্রীর সাথে কোনওরকম পরিণতির প্রতিশ্রুতিহীন সম্পর্কে জড়িয়ে পড়া নিয়ে যে নৈতিক দ্বন্দ্ব ক্রিয়া করতে থাকে (নিজেকে তার মনে হতে শুরু করে 'স্কাউন্ড্রেল'), তাতে বিষয়বস্তুতে সামাজিক নৈতিকতার দিকটাও সামনে চলে আসে। কিন্তু শেষপর্যন্ত তার প্রেম একধরণের ঘৃণা ও সিনিসিজমে পরিণত হয়। আমরা জানতে পারি, সেই নামহীন যুবকই আজকের ডঃ জেলটেন।


title: গেফালেন

text: এখানে "ডঃ জেলটেনের" মাধ্যমে আসলে মান বুর্জোয়া মধ্যবিত্ত পুরুষতান্ত্রিক সমাজের সুবিধাবাদী দ্বিমুখী চরিত্রের এক বৈশিষ্ট্যেরই মুখোশ উদ্ঘাটন করেন। সে নারী স্বাধীনতার পক্ষে, কিন্তু তা ততক্ষণই, যতক্ষণ তার সুফল তার নিজের জোটে। একেবারে পুরুষতান্ত্রিক ভঙ্গিমাতেই তার আচরণ দাবি করে তার ভালোবাসার নারীটির শুধুমাত্র তারই সম্পত্তি হওয়া উচিত, অথচ সেই পুরুষতন্ত্র নির্ধারিত চিন্তা থেকে মুক্তি না ঘটলে ইরমা ভেলটনারের সাথে তার সম্পর্কটাই সম্ভব হত না। গল্পের শেষে সে নারীদের সম্পর্কে তার নিজস্ব যে সিদ্ধান্তে পৌঁছয় (... যদি কোনও মহিলার আজ ভালোবাসার মূল্যে পতন ঘটে, কাল টাকার মূল্যেও তার পতন ঘটবে), গল্পেরই বিভিন্ন কোণ থেকে উঠে আসে তার অসাড়তার প্রমাণ। ইরমার নিজের বক্তব্যে উঠে আসে সমাজে ধনীদের আধিপত্য ও শোষণের অর্থনৈতিক ভিত্তির কথা (এ' সমাজে কেবল ধনীরাই নৈতিকতা বজায় রাখতে পারে; ... ... ধনীদের সেখানে জায়গা ছাড়তেই হয়; „...das müssten sie den reichen Leuten überlassen")


title: গেফালেন

text: গল্পটি তবে পাঠকের মনে নারীদের যৌনস্বাধীনতার প্রশ্নে কী বার্তা প্রেরণ করে? একদিকে "লাউবের" আবেগপ্রবণ যুক্তিপ্রবাহ ও অন্যদিকে "ইরমার" জীবনলব্ধ মতামত যখন এর পক্ষে মত প্রকাশ করে "ড জেলটেনের" তিক্ত বিরুদ্ধ মতামতকে খারিজ করে দেয়, গল্পে কিন্তু তখন এইবিষয়ে কোনও নির্দিষ্ট মতের প্রতি পুরোপুরি সমর্থন গড়ে ওঠে না; বরং তা পাঠকের মনে এই বিষয়ে বিতর্ককেই জাগিয়ে তোলে, পাঠকমন আলোড়িত হয়ে ওঠে এই প্রশ্নে, হয়ে ওঠে সক্রিয়। আবার একইসময়ে আরও কতগুলি বিষয়ও উঠে আসে গল্পের বিষয়বস্তু হিসেবে, যেমন - মধ্যবিত্ত সমাজের আপাত বুদ্ধিবৃত্তির তলায় লুকিয়ে থাকা দ্বিচারিতা। "ডঃ জেলটেনের" বক্তব্য, চরিত্র ও অভিজ্ঞতা যেখানে পরতে পরতে এই দ্বিচারিতাকে উন্মোচন করে দেখায়, ইরমার বাড়িতে দেখতে পাওয়া সাদাচুলের বৃদ্ধের আচরণ সেখানে উন্মোচন করে তার এক নিকৃষ্ট রূপ, যা দেখে নায়কের সাথেই ঘৃণায় শিউড়ে ওঠে পাঠকমনও।


title: গেফালেন

text: গল্পটি "গল্পের মধ্যে গল্প" শৈলীতে লেখা। এখানে নামহীন গল্পকথকের মুখে আমরা পাই শিল্পী "মাইজেনবার্গের" স্টুডিওর বর্ণনা ও সেখানে উপস্থিত বিভিন্ন চরিত্রগুলির চিত্রণ। মূল গল্পের ফ্রেম হিসেবে এর গুরুত্বও সমগ্র গল্পটির সাপেক্ষে অনস্বীকার্য।


title: গেফালেন

text: ১৮৯৪ সালের মার্চ মাসের শেষের দিকে টমাস মান ল্যুবেক থেকে মিউনিখ আসেন। এখানে এপ্রিল মাসে তিনি একটি ফায়ার ইনসিওরেন্স কোম্পানিতে ট্রেনি এজেন্ট হিসেবে যোগ দেন। এই কোম্পানিতে তিনি আগস্ট পর্যন্ত কাজ করেছিলেন। এইসময়েই তিনি "গেফালেন" গল্পটি লেখেন। তবে গল্পটির আইডিয়া তিনি যখন ল্যুবেক জিমনাসিয়ুমে ছিলেন, সেই সময়কারই।


title: জ্বীনের মসজিদ

text: জ্বীনের মসজিদ বাংলাদেশের লক্ষ্মীপুরের রায়পুরে অবস্থিত একটি প্রাচীন মসজিদ; যা আনুমানিক ১৮'দশ শতকের শেষার্ধে নির্মিত হয়েছে। মসজিদটি এলাকায় ‘মৌলভী আবদুল্লাহ সাহেবের মসজিদ’ বলে পরিচিতি হলেও এর সামনে সিঁড়ির কাছে লাগানো শিলালিপিতে একে ‘মসজিদ-ই-জামে আবদুল্লাহ’ বলা হয়েছে।


title: জ্বীনের মসজিদ

text: ঐতিহাসিক এই মসজিদটি লক্ষীপুর জেলার রায়পুর পৌর শহর থেকে ৮/৯ শ’ গজ পূর্বে পীর ফয়েজ উল্লাহ সড়কের দক্ষিণ দিকে অবস্থিত।


title: জ্বীনের মসজিদ

text: দিল্লীর শাহী জামে মসজিদের নকশায় নির্মিত এই মসজিদটি ১১০ ফুট দৈর্ঘ্য ও ৭০ ফুট প্রস্থ বিশিষ্ট এবং মাটি থেকে ১০ ফুট উঁচুতে অবস্থিত। এর ভিটির উচ্চতা ১৫ ফুট যা ১৩ ধাপ সিঁড়িযুক্ত। এর দেয়ালের প্রস্থ ৮ ফুট। মসজিদের সম্মুখের মিনারটি ২৫ ফুট উচ্চতার তিন গম্বুজ বিশিষ্ট। সু-উচ্চ প্রাচীর বিশিষ্ট এই মসজিদটির নিচে দক্ষিনাংশে একটি বিরাট প্রকোষ্ট রয়েছে; যেটি সব-সময় কালো পানিতে পূর্ণ থাকে। মসজিদটির তলদেশে ২০ ফুট নিচে রয়েছে ৩ কামরা বিশিষ্ট একটি গোপন ইবাদতখানা, যেখানে বসে ধ্যানে মগ্ন থাকতেন এর প্রতিষ্ঠাতা মাওলানা আবদুল্লাহ। মসজিদটির সামনে একটি ও পার্শ্বে আরেকটি দিঘী রয়েছে।


এম এ মোত্তালিব টেকনিকেল এন্ড বিজনেস ম্যানেজমেন্ট কলেজ () মহিমাগঞ্জ ইউনিয়ন এ অবস্থিত একটি শিক্ষা প্রতিষ্ঠান।


এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে ।


title: অনন্ত কন্দলী

text: অনন্ত কন্দলী ষোড়শ শতকের একজন অসমীয়া বৈষ্ণব কবি। তিনি শ্রীমন্ত শঙ্করদেব-এর শিষ্য ছিলেন। অনন্ত কন্দলী ভাগবত-এর ষষ্ঠ স্কন্ধ এবং দশম স্কন্ধর অনুবাদ প্ৰসঙ্গে নিজের আত্মপরিচয় দেন। সেই বিবরণ অণুযায়ী তার জন্মস্থান হাজো অঞ্চলে। সাহিত্যিক নাম রত্ন পাঠক৷ জন্মসূত্ৰে ব্ৰাহ্মণ অনন্ত কন্দলীর প্ৰকৃত নাম ছিল হরিচরণ। পরে তৰ্ক শাস্ত্রের উপর ভিত্তি করে ব্যুত্পত্তিগতভাবে 'অনন্ত কন্দলী' নাম লাভ করেন। পরে আবার চন্দ্ৰভারতী, ভাগবতাচাৰ্য, ভাগবত ভট্টাচাৰ্য আদি বিভূষণে ভূষিত হন। অনন্ত কন্দলী খ্ৰীষ্টীয় ষোড়শ শতাব্দীর তৃতীয় এবং চতুৰ্থ দশকের ভিতর অৰ্থাৎ ১৫২০-১৫৩০ খ্ৰীষ্টাব্দের ভিতর সম্ভবতঃ জন্ম গ্ৰহণ করে ষোড়শ শতাব্দীর শেষ পর্যন্ত জীবিত ছিলেন।


title: অনন্ত কন্দলী

text: কন্দলী দশম স্কন্ধরে তার আত্মপরিচয় এভাবে বর্ণনা করেন -


title: অনন্ত কন্দলী

text:
রতন পাঠক নামে পণ্ডিত পরম৷
ভাগবত শাস্ত্ৰে যার আছিল বিক্ৰম৷৷
শ্ৰীহরিচরণ নামে তাহান সন্ততি৷
ব্যাকরণ পঢ়ি নাম শ্ৰীচন্দ্ৰভারতী৷৷
তৰ্কত লভিলা নাম অনন্ত কন্দলী৷
ভাগবতে আচাৰ্য পদবী ভৈলা আৰ্যজন৷৷
ভাগবত ভট্টাচাৰ্য বোলে আৰ্যজনে৷
তেহো বিরচিলা পদ কৃষ্ণ'র চরণে৷৷


title: অনন্ত কন্দলী

text: অনন্ত কন্দলী মহিলা এবং শূদ্ৰকে ধরে সমাজের সবার ভিতর ধৰ্মবিশ্বাস জাগে বলে শাস্ত্ৰ রচনা করেছিলেন। গুরু শ্রীমন্ত শঙ্করদেব-এর অণুরোধে তিনি ভাগবত-পুরাণ এর দশম খণ্ড অনুবাদ করেছিলেন। এই রচনায় শঙ্করদেবের প্ৰভাব দেখতে পাওয়া যায়। তিনি মাধব কন্দলী-এর মূল পুথিগ্রন্থের সহায়ক রামায়ণ-এর পাঁচটা খণ্ড লিখেছিলেন। সেইগুলোকে মাধব কন্দলীর রামায়ণ-এর বৈষ্ণব সংস্করণ বলে অভিহিত করা হয়। তিনি ভাগবত এর পঞ্চম এবং ষষ্ঠ খণ্ড অনুবাদ করেছিলেন বলা হয়।


title: অনন্ত কন্দলী

text: অনন্ত কন্দলীর অন্যান্য কাব্য হল-


title: দ্য ওয়ারউলফ ট্রান্সফর্মেশন

text: দ্য ওয়েয়ারউলফ ট্রান্সফর্মেশন হলো যুক্তরাষ্ট্র ভিত্তিক জনপ্রিয় সিটকম দ্য বিগ ব্যাং থিওরি এর পঞ্চম মৌসুমের ১৮ তম পর্ব। সবমিলিয়ে এটি ছিলো ধারাবাহিকটির ১০৫তম পর্ব। এটি সর্বপ্রথম সিবিএস টিভি চ্যানেলে ২০১২ সালের ২৩ ফেব্রুয়ারি সম্প্রচারিত হয়।


title: দ্য ওয়ারউলফ ট্রান্সফর্মেশন

text: পর্বটিতে শেলডন(জিম পার্সনস)তার নিয়মিত নাপিতের কাছে চুল ছাঁটাতে ব্যর্থ হয়ে তার স্বাভাবিক জীবনধারা বাতিল করেন।অন্যদিকে হাওয়ার্ড(সাইমন হেলবার্গ) এর মহাশুন্যচারী হবার প্রশিক্ষণে দুঃসময় চলতে থাকে।জিম পার্সনস এর এমি পুরুষ্কারের মনোনয়নের জন্য পর্বটিকে জমা দেয়া হয়।কিন্তু এতি সমালোচকদের মিশ্র প্রতিক্রিয়া লাভ করে।


title: দ্য ওয়ারউলফ ট্রান্সফর্মেশন

text: শেলডন চুল ছাঁটাতে দোকানে যায়।কিন্তু তার নিয়মিত নাপিত জনাব ডি'অনোফ্রিয়ো কোমায় থাকায় তার বদলে তার ভাতিজা এঞ্জেলো(পিটার অনোরাতি)সেখানে ছিল।শেলডন সেই পরিস্থিতিতে অস্বস্তিকর বোধ করায় সেখান থেকে দৌড়ে পালায়।পরবর্তীতে সে এ ব্যাপারে তার বন্ধুদের সাথে আলোচনা করে।রাজ(কুনাল নায়ার) ও এইমি(মেইয়াম বেইলিক) তাকে অন্য নাপিতের শরনাপন্ন হতে বললেও পেনি(কেলি কুকো)শেলডনকে তার কাছে চুল ছাঁটিয়ে নিতে বলে।কিন্তু সে সব পরামর্শ গুলোই বাতিল করে দেয়।


title: দ্য ওয়ারউলফ ট্রান্সফর্মেশন

text: ডি'অনোফ্রিয়ো এর কাছে শেলডন কাচি নিয়ে গিয়ে হাসপাতালে হাজির হয়।এবং তাকে শেলডন তার চুল ছাঁটাই করে দিতে বলে।এ দেখে সেবিকা নিরাপত্তারক্ষীকে ডাকলে শেলডন কে সেখান থেকে বেরিয়ে আসতে হয়।সে চুল ছাঁটাই না করার সিদ্ধান্ত নেয়।পাশাপাশি সময়ের অপচয় বুঝতে পেরে তার সব পুঙ্খানুপুঙ্খ পরিকল্পনা(যেমন তার খাবার তালিকার স্প্রেডশীট)গুলোও বাতিল করে দেয়।


title: দ্য ওয়ারউলফ ট্রান্সফর্মেশন

text: ভোরবেলা শেলডনের বংগো ড্রাম বাজা্নো শুনে পেনি ও লেনার্ড(জনি গালেকি)জেগে ওঠে।তারা শেলডনকে থামানোর চেষ্টা করে কিন্তু শেলডন ঘর ছেড়ে চলে যায় এবং অবশেষে এইমির কাউচে ঘুমিয়ে পরে।সকালে পেনি তার কাছ থেকে শেলডনকে চুল ছাঁটিয়ে নেয়ার জন্য রাজি করাতে সক্ষম হয়।কিন্তু পেনি দুর্ঘটনাবশত শেলডনের মাথার পিছনে অংশ কামিয়ে ফেলে।


title: দ্য ওয়ারউলফ ট্রান্সফর্মেশন

text: অন্যদিকে হাওয়ার্ডকে মহাশুন্যচারী প্রশিক্ষণের জন্য নাসা থেকে তলব করা হয়।প্রথম দিন ওয়েবক্যামের মাধ্যমে সে তার স্ত্রী বার্নাডেট(মেলিসা রাউচ)এর সাথে কথা বলে।সে মাইক্রোগ্রাভিটি অভিজ্ঞতা করার সময় বমি করে দেয়।পরবর্তীতে সে রাতব্যাপী টিকে থাকার লড়াই প্রশিক্ষণে যেতে বাধ্য হয়।সেখানে মরুঝড় এর সময় সে সাজোয়া যানে দ্বারা আঘাতপ্রাপ্ত হয়।বার্নাডেট হিউস্টন এ হাওয়ার্ডকে দেখতে যায় কিন্তু সেখানে সে হাওয়ার্ড এর মাকে দেখতে পায়।


title: দ্য ওয়ারউলফ ট্রান্সফর্মেশন

text: ৬৪ তম প্রাইমটাইম এমি এওয়ার্ডে কমেডি সিরিজে অনবদ্য অভিনয়ের জন্য জিম পার্সনস মনোনয়ন পান। এজন্য তিনি দ্য ওয়েয়ারউলফ ট্রান্সফর্মেশন পর্বটি জমা দেন। এল্যান সেপিনওয়াল হিটফিক্সে অনুমান করেছিলেন পার্সনস টানা তৃতীয়বারের মত পুরস্কার পাবেন। কিন্তু শেষ পর্যন্ত সে পুরুষ্কারটি পাননি। টু এন্ড এ হাফ ম্যান সিরিজে জন ক্রেয়ার ডক্টর এলান হার্পার চরিত্রে অভিনয়ের জন্য পুরস্কারটি নিজের করে নেন।


title: দ্য ওয়ারউলফ ট্রান্সফর্মেশন

text: ভার্নি ওয়াটসন সিরিয়ালটির প্রথম পর্ব পাইলট সহ বেশ কিছু পর্বে অভিনয় করেন।এই পর্বে তিনি জনাব ডি'অনফ্রিয়ো এর সেবিকার ভূমিকায় অভিনয় করেন।


title: দ্য ওয়ারউলফ ট্রান্সফর্মেশন

text: দ্য ওয়েয়ারউলফ ট্রান্সফর্মেশন পর্বটি এটি সর্বপ্রথম সিবিএস টিভি চ্যানেলে ২৩ ফেব্রুয়ারি ২০১২ রাত ৮ টায় সম্প্রচারিত হয়।আমেরিকায় ১৬.২০ মিলিয়ন দর্শক পর্বটি উপভোগকরেন,যা ছিল ঐ রাতের সর্বোচ্চ। এটি ১৮-৪৯ ডেমোগ্রাফিক এ ১৬ এর মধ্যে ৫.৩ রেটিং পয়েন্ট পায়। একই রাতে কানাডায় সিটিভি টোটালে ৩.৫১৩ মিলিয়ন দর্শক অনুষ্ঠানটি উপভোগ করেন।


title: দ্য ওয়ারউলফ ট্রান্সফর্মেশন

text: অস্ট্রেলিয়াতে পর্বটি ১২ মার্চ ২০১২ তারিখে নাইন নেটওয়ার্কে সম্প্রচার করা হয়। ১.৩১২ মিলিয়ন দর্শক এটি দেখেন।যুক্তরাজ্যের ই-৪ চ্যানেল ২৬ এপ্রিল ২০১২ এই পর্বটি সম্প্রচার করে।১.৬০৯ মিলিয়ন দর্শক এটি দেখেন।এছাড়া টাইমশিফট চ্যানেল ই ৪+১ এ আর ০.৩৭৭ মিলিয়ন দর্শক অনুষ্ঠানটি উপভোগ করেন। সাপ্তাহিক রেটিং এ এটি ছিল সেরা অনুষ্ঠান।


title: দ্য ওয়ারউলফ ট্রান্সফর্মেশন

text: দ্য এ.ভি. ক্লাবের উইল হ্যারিস একে অপেক্ষাকৃত শক্তিশালী মন্তব্য করে বি+ রেটিং দেন।তবে তিনি উল্লেখ করেন পর্বটিতে চরিত্রয়ানের ত্রুটি ছিল। অবশ্য বার্নাডেট হিউস্টনে হাওয়ার্ডকে দেখতে যাবার দৃশ্য দেখার পরে তার মতামত থেকে কিছুটা সরে আসেন। আইজিএন এর আর.এল. শাফার পর্বটিকে ভালোভাবে পরিশুদ্ধ করা মন্তব্য করে ১০ এ ৬.৫ রেটিং পয়েন্ট দেন। কিন্তু হাওয়ার্ড এর কষ্ট শিকারের কোন দৃশ্য না থাকায় পর্বটি কিছুটা সমালোচিত হয়েছে। তাছাড়াও পর্বের শেষে হাওয়ার্ডের মায়ের হোটেল রুমে অবস্থানকে তিনি তিক্ত সমাপ্তি বলে উল্লেখ করেন। এছাড়া পর্বটিতে মানসিকভাবে বিভ্রান্ত শেলডোনের সাথে এইমির সঙ্গমের দৃশ্য চিত্রায়নের সুযোগ ছিল বলে তিনি মত দেন। টিভি ফ্যানাটিক এর জিম গার্নার পর্বটিকে ৫ এর মধ্যে ৩.৮ তারকা দেন।তার মতে পর্বটি মৌসুমের সবচেয়ে হিস্টিরিয়া-গ্রস্ত মজার পর্ব ছিলো না। তবে পর্বটি দর্শকদের প্রিয় কিছু গিকস কে ফুটিয়ে তুলেছিল।গার্নার ও হাওয়ার্ড এর মহাকাশ অভিজানের দৃশ্য না থাকার অংশটির সমালোচনা করেন।


title: দ্য ওয়ারউলফ ট্রান্সফর্মেশন

text: টিভি ক্রিটিকের রবিন পিয়েরসন পর্বটিকে ১০০ এর ভেতর ৪৩ নম্বর দেন।হাওয়ার্ড এর ঘটনা সম্পর্কে তার মিশ্র প্রতিক্রিয়া থাকলেও শেলডনের কাহিনীকে তিনি বিরক্তিকর বলে মন্তব্য করেন। তার মতে যখন শেলডন তার নিয়মিত কার্যক্রম সতর্কতার সাথে করা বন্ধ করে দিলেন তখন ই পর্বটির অর্ধেক শেষ হইয়ে গিয়েছিল।ইন্সাইড পালসের জিল মাডের পর্বটিকে দৃঢ়ভাবে গড় বলে অভিহিত করেন।শেলডনের অটিজম স্পেকট্রাম এর চিহ্ন গুলো মোটেও বিস্ময়কর ছিল না।হাওয়ার্ড এর ঘটনাকে তিনি কিছুটা মজার মন্তব্য করে তার মায়ের উপস্থিতিকে ভালো কৌতুক ছিল বলে মত দেন।


title: হ্যারি পটার অ্যান্ড দ্য গবলেট অব ফায়ার (চলচ্চিত্র)

text: হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে।


text: চলচ্চিত্রটিতে হ্যারি পটার চরিত্রে অভিনয় করেন ড্যানিয়েল র‌্যাডক্লিফ এবং হ্যারির বন্ধু রন ও হারমায়োনি চরিত্রে অভিনয় করেন রুপার্ট গ্রিন্ট এবং এমা ওয়াটসন। এর পূর্ববর্তী চলচ্চিত্র হলো হ্যারি পটার অ্যান্ড দ্য প্রিজনার অব আজকাবান এবং পরবর্তি চলচ্চিত্র হলো হ্যারি পটার অ্যান্ড দি অর্ডার অব দ্য ফিনিক্স।


text: চলচ্চিত্রটির চলচ্চিত্রায়ণ শুরু হয় ২০০৪ সালের প্রথমদিকে। ১৮ নভেম্বর, ২০০৫ সালে চলচ্চিত্রটি মুক্তি পায়। এটি উল্লেখযোগ্য বাণিজ্যিক সাফল্য অর্জনে সক্ষম হয়। বিশ্বজুড়ে চলচ্চিত্রটি প্রায় ৯০০ মিলিয়ন মার্কিন ডলার আয় করে।


text: চলচ্চিত্রটির চরিত্রগুলোর পূর্ণবিকাশ এবং সূক্ষ্মতা, কাহিনী এবং অভিনয়ের জন্য সমালোচকদের দ্বারা প্রশংসিত হয়। এটি একাডেমি পুরস্কারে সেরা শিল্প নির্দেশনার জন্য মনোনয়ন পায়।


text: মূল নিবন্ধঃ" "হ্যারি পটার চলচ্চিত্র সিরিজের কুশীলবদের তালিকা


title: ওয়াজির আকবর খান

text: ওয়াজির আকবর খান (১৮১৬–১৮৪৫; ), জন্মনাম মুহাম্মদ আকবর খান () (আমির আকবর খান নামেও পরিচিত) () ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।


title: ওয়াজির আকবর খান

text: ওয়াজির আকবর খান প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন।


title: ওয়াজির আকবর খান

text: আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহাম্মদ খান ও মা ছিলেন মিরমেন খাদিজা পুপালজাই। দোস্ত মুহাম্মদ খানের ২ স্ত্রী, ৮ পুত্র (ওয়াজির আকবর খানসহ) এবং ২ কন্যা ছিল।


title: ওয়াজির আকবর খান

text: ১৮৩৬ খ্রিষ্টাব্দে দোস্ত মুহাম্মদ খানের বাহিনী তার পুত্র ওয়াজির আকবর খানের অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহাম্মদ খান পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।


title: ওয়াজির আকবর খান

text: আকবর খান কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।


title: ওয়াজির আকবর খান

text: এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।


title: ওয়াজির আকবর খান

text: ১৮৪২ খ্রিষ্টাব্দের মে মাসে আকবর খান কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।


title: ওয়াজির আকবর খান

text: জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র।


title: নিউ জার্সি রুট ১৫৫

text: রুট ১৫৫ ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত। টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়।


title: নিউ জার্সি রুট ১৫৫

text: নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়।


title: নিউ জার্সি রুট ১৫৫

text: আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল নিউ জার্সি মহাসড়ক ব্যবস্থার অংশ। পাচ বছর পর, মহাসড়ক ব্যবস্থা নতুন করে ডিজাইনের সময় এবং ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা কাউন্টি রুট ৬০৭ এ যুক্ত হয়।


title: নিউ জার্সি রুট ১৫৫

text: পুরো রাস্তাটি ছিল বুর্লিংটন কাউন্টিতে।


title: কমলাকান্ত ভট্টাচার্য্য

text: কমলাকান্ত ভট্টাচার্য্য () অসম এর একজন প্ৰসিদ্ধ কবি হিসাবে জানা যায়। তিনি ১৯২৯ সালের ৩০ মাৰ্চ যোরহাটএ অনুষ্ঠিত হওয়া অসম সাহিত্য সভার একাদশ অধিবেশনের সভাপতি ছিলেন।।


title: কমলাকান্ত ভট্টাচার্য্য

text: কমলাকান্ত ভট্টাচাৰ্য্য এর জন্ম হয় শোণিতপুর জিলার অন্তৰ্গত বিশ্বনাথ চারিআলির ওচরর গড়েহাগি গাঁয়ে। কেউকেউ বলে তার জন্ম ১৮৫২ সালে, কারো মতে ১৮৫৩ সালে। তিনি নিজে তার আত্মজীবনীতে লিখেছেন, “ আমার জন্ম তারিখ যেহেতু হারিয়ে গেছে, এই নিমিত্তে আমার বয়স এখন ১৯২৬ ইংরেজি সাল পৰ্যন্ত কি বলব। সম্ভবতঃ ১৮৫৫ কি ৫৬ খৃষ্টাব্দে আমার জন্ম হইছিল।” তার পিতার নাম বাণেশ্বর ভট্টাচাৰ্য্য। বাণেশ্বর ভট্টাচাৰ্য্য পুলিশের দারোগা ছিলেন। তার পূৰ্বপুরুষদের বিষয়ে কমলাকান্ত ভট্টাচাৰ্য্যই লিখেছেন, “বলতে শুনেছেন বারভূঞারা যখন আসাম তখন সেখানে ছয় ঘর ব্ৰাহ্মণ এবং ছয় ঘর কায়স্থের মধ্যে আমার পূৰ্বপুরুষ রবিদেব ও ছিল। তার চার পুত্ৰ হল- চতুর, মিচির, কংসারি এবং সুনন্দ। এরপরে অনেক বছর পার হল। ঠাল-ঠেঙুলি বাড়ির অনেক ঘর ব্ৰাহ্মণ হল। কেউবা নিজ বেদ রেখে যজুৰ্বেদ নিল। গোবিন্দ নামের একজন নবদ্বীপর শান্তিপুর গ্রামে বড় বিদগ্ধ পণ্ডিত হয়ে আসে। সে বাংলাদেশে বহুদিন থাকার কারণে এবং বৈদিক শ্ৰেণীর ব্ৰাহ্মণদেরকে চক্ৰবর্তী উপাধি দেয়া হইছিল; তার নাম গোবিন্দ চক্ৰবর্তী হয়। তিনিই বিশ্বনাথ দেবালয়ের বরঠাকুর হন। অসম রাজা জয়ধ্বজ সিংহর সময়ে আমার ভট্টাচাৰ্য্য পরিবার বিশ্বনাথ এ আসেন ।”


title: কমলাকান্ত ভট্টাচার্য্য

text: কমলাকান্ত ভট্টাচাৰ্য্য ১৯৩৬ সালের ১৮ ডিসেম্বর গুরহাটীর নিজ বাসভবন ‘পূৰ্ণ কুটির’ এ পরলোকগমন করেন।


title: কমলাকান্ত ভট্টাচার্য্য

text:
কমলাকান্ত ভট্টাচাৰ্য্য ছোট বেলা থেকেই সাহিত্য চৰ্চায় ব্ৰতী হন । ছোট বেলায় তিনি বাংলা ভাষাতে লিখতেন (সেই সময় স্কুলে বাংলা ভাষায় চলছিল)-
“নিরাশয় আশা বাড়ে বিপদে অভয়,
ভারত পারত উঠ এইতো সময় ।”
তার কবিতা গ্রন্থ ‘চিন্তানল’ প্ৰথম ১৮৯০ সালে প্ৰকাশ হয় । এই কবিতা গ্রন্থের শেষ বইটি ১৯২২ সালে প্ৰকাশ হয় । তার অন্য আরেকটি কবিতা গ্রন্থ ‘চিন্তাতরঙ্গ’ এর প্ৰথম খণ্ড ১৯৩৩ সালে প্ৰকাশ হয় । তার প্ৰকাশিত গুরুত্বপূর্ণ প্ৰবন্ধসমূহের মধ্যে আছে – আসামর উন্নতি, রত্নেশ্বর বরুয়া হাকিম, গুতিদিয়েক চিন্তার ঢৌ, ব্ৰহ্মার মুখে তন্ত্ৰর ব্যাখ্যা, তন্ত্ৰর ব্যাখ্যার পরসশিষ্ট, অষ্টবক্ৰর আত্মজীবনী ইত্যাদি । তার গ্ৰন্থ ‘কঃ পন্থা’ ১৯১৯ সালে প্ৰকাশিত হয়।


title: কমলাকান্ত ভট্টাচার্য্য

text: ১৯২৯ সালের ৩০ মাৰ্চ যোরহাট তে অনুষ্ঠিত হওয়া অসম সাহিত্য সভার একাদশ অধিবেশনে কমলাকান্ত ভট্টাচাৰ্য্য সভাপতি ছিলেন। তিনি সভাপতির আসন থেকে বলেছিলেন “কোন জাতি কত উন্নত তার একমাত্ৰ সাক্ষী সেই জাতির সাহিত্য ।”


title: অতিনবতারা পর্যবেক্ষণের ইতিহাস

text: ১৮৫ সাল থেকে অতিনবতারা অথবা সুপারনোভা পর্যবেক্ষণের ইতিহাস শুরু হয়, যখন অতিনবতারা 'এস এন ১৮৫' দেখা যায়। পুরানো সুপারনোভা দেখা যাওয়ার ইতিহাস প্রাচীন মানুষ দ্বারাই সংরক্ষিত হয়েছিল। প্রাচীন কালে ছায়াপথ আকাশগঙ্গা'র মধ্যে অন্যান্য অতিনবতারাগুলোও সেই সময় থেকে পর্যবেক্ষণ হয়ে আসছে। অতিনবতারা ১৬০৪ হলো আমাদের ছায়াপথের অতিসম্প্রতি গঠিত সুপারনোভা।


title: অতিনবতারা পর্যবেক্ষণের ইতিহাস

text: দূরবীক্ষণ যন্ত্র'র উন্নয়নের পর থেকে অন্যান্য ছায়াপথেও সুপারনোভা পর্যবেক্ষণ করা হচ্ছে। সুপারনোভা পর্যবেক্ষণ থেকে আকাশগঙ্গাগুলোর দুরত্ব নির্ণয়ের জন্য অতি গুরুত্বপূর্ণ কিছু তথ্য পাওয়া যায়। পরবর্তীতে সুপারনোভার সফল মডেল আবিষ্কার হয় এবং একটি তারকা গঠনে সুপারনোভার ভূমিকা বিজ্ঞানীরা বুঝতে সক্ষম হয়েছেন।


title: অতিনবতারা পর্যবেক্ষণের ইতিহাস

text: ভেলা সুপারনোভা রেমন্যান্ট- এ সুপারনোভা বিস্ফোরণ খুব সম্ভবত ১০,০০০-২০,০০০ বছর আগে ঘটিত হয়েছিল। ১৯৭৬ সালে নাসার জ্যোতির্বিজ্ঞানীদের মতে দক্ষিণ গোলার্ধের আদিবাসীরা এই বিস্ফোরণের সাক্ষী এবং প্রাচীন অধিবাসীরা প্রতীক আকারে এগুলো সংরক্ষণ করে যেতে পারে। এক বছর পর প্রত্নতত্ত্ববিদ জর্জ মাইকেনওস্কি আঞ্চলিক আমেরিকানদের দ্বারা বলিভিয়ায় ফেলে যাওয়া কিছু প্রাচীন ধারণাতীত চিহ্ন এর কথা মনে করেন। একটি চিহ্নে ছোট চারটি বৃত্তের দুই পাশে বড় দুইটি বৃত্ত দেখতে পান। ছোট বৃত্তগুলো ভেলা এবং কারিনা মন্ডলের নক্ষত্রপুঞ্জের সাথে সাদৃশ্যপূর্ণ। বড় বৃত্ত দু'টির একটি হতে পারে ক্যাপেলা তারকা। অন্যটি সুপারনোভা রেমন্যান্টের পাশে অবস্থিত। জর্জ মাইকেনওস্কি মনে করেন অন্য বড় বৃত্তটি খুব সম্ভবত আদিবাসীদের সুপারনোভা বিস্ফোরণ দেখার স্বাক্ষ্য বহন করে।


title: অতিনবতারা পর্যবেক্ষণের ইতিহাস

text: ১৮৫ সালে চাইনিজ জ্যোতির্বিজ্ঞানীরা আকাশে একটি উজ্জ্বল নক্ষত্র পর্যবেক্ষণ করেন, এটি আকাশ থেকে বিলীন হতে ৮ মাস সময় লেগেছিল। এটি একটি চকচকে তারকা হিসেবে পর্যবেক্ষণ করা হয়েছিল;আকাশ দিয়ে চলাচল করা ধূমকেতু হিসেবে নয়। এই পর্যবেক্ষণ সুপারনোভার অস্তিত্ব প্রমাণ করে এবং ধারণা করা হয় ১৮৫ সালের এই পর্যবেক্ষণের মাধ্যমেই সর্বপ্রথম সফলভাবে সুপারনোভার ইতিহাস সংরক্ষিত হয়। ধারণা করা হয় ১৮৫ সালের সুপারনোভাটি সম্ভবত রোমান সাম্রাজ্যতেও সংরক্ষিত হয়েছে, যদিও এর কোনো প্রমাণ নেই। গ্যাসীও শেল আর-সি-ডব্লিউ ৮৬ কে এই ঘটনার অবশিষ্টাংশ হিসেবে বিবেচনা করা হয়। সাম্প্রতিক কালের রঞ্জন রশ্মি'র এক গবেষণার মাধ্যমেও কাঙ্খিত ফলাফল প্রকাশিত হয়।


title: অতিনবতারা পর্যবেক্ষণের ইতিহাস

text: ৩৯৩ সালে চাইনিজরা আধুনিক বৃশ্চিক (তারকামণ্ডল)-এ  'এস এন ৩৯৩' নামক অন্য একটি আগন্তুক তারকার পর্যবেক্ষণ করে। এছাড়াও অন্যান্য অনিশ্চিত সুপারনোভা ৩৬৯, ৩৮৬, ৪৩৭, ৮২৭ এবং ৯০২ সালে পর্যবেক্ষিত হয়। যাই হোক, এগুলো এখনো সুপারনোভা রেমন্যান্টের সাথে মিলেনি অর্থাৎ, এগুলো এখন শুধুমাত্র ধারণা। পরবর্তী প্রায় ২,০০০ বছরে চাইনিজরা ইসলামিক, ইউরোপিয়ান এবং ইন্ডিয়ান বিস্ফোরণের মতো এরকম ২০টি ঘটনা আবিষ্কার করেছে।


title: অতিনবতারা পর্যবেক্ষণের ইতিহাস

text: সুপারনোভা এস এন ১০০৬ দক্ষিণ তারকামন্ডল 'লুপাস' এ ১০০৬ সালে দেখা গিয়েছিল। এটি রাতের আকাশে সবচেয়ে উজ্জ্বল তারকা ছিল। এই ঘটনাটি গণচীন, ইজিপ্ট, ইরাক, ইতালি, জাপান এবং সুইজারল্যান্ড এর মানুষেরা লিখে রেখেছিল। এছাড়াও সম্ভবত ফ্রান্স, সিরিয়া এবং উত্তর আমেরিকা'র মানুষেরা লিখে রেখেছিল। ইজিপ্টিয়ান ফিজিশিয়ান, জ্যোতির্বিজ্ঞানী এবং জ্যোতিষসাস্ত্রবিদ আলি ইবনে রিদওয়ান তারকাটির উজ্জ্বলতা চাঁদের ৪ ভাগের ১ অংশ হিসেবে মনে করেছিলেন। আধুনিক জ্যোতির্বিজ্ঞানীরা আবিষ্কার করেছেন বিষ্ফোরণটির শেষ অবশিষ্টাংশের দুরত্ব পৃথিবী থেকে ৭,১০০ আলোকবর্ষ।


title: অতিনবতারা পর্যবেক্ষণের ইতিহাস

text: ১০৫৪ সালে এস এন ১০৫৪ নামক আরেকটি সুপারনোভা দেখা গিয়েছিল যা আরব, চাইনিজ এবং জাপানি জ্যোতির্বিজ্ঞানীদের দ্বারা সংরক্ষিত হয়েছিল। সম্ভবত আনাসাজিরা পাথর খোদাই করে এটি সংরক্ষণ করেছিল। বিষ্ফোরণটি ঘটেছিল বৃষ তারকামন্ডলে যেখানে ক্র্যাব নেবুলার শেষ অংশ হয়েছিল। এস এন এর উচ্চাংশে, এর ঐজ্জ্বল্যতা শুক্র গ্রহ থেকে ৪ গুণ বেশি। এটি দিনের আকাশে ২৩ দিন এবং রাতের আকাশে ৬৫৩ দিন দেখা গিয়েছিল।


title: অতিনবতারা পর্যবেক্ষণের ইতিহাস

text: এস এন ১০৫৪ ঘটিত হবার প্রায় ১০০ বছর পর ক্যাশিওপিয়া তারকামন্ডলে ঘটিত সুপারনোভা এস এন ১১৮১ এর কিছু সংরক্ষণলিপি রয়েছে। জাপানি এবং চাইনিজ জ্যোতির্বিজ্ঞানীরা এই ঘটনাটি সংরক্ষণ করেছে। যাই হোক, পালসার ৩সি৫৮ খুব সম্ভবত এই ঘটনার অবশিষ্টাংশ।


title: অতিনবতারা পর্যবেক্ষণের ইতিহাস

text: ডেনমার্ক এর জ্যোতির্বিজ্ঞানী ট্যুকো ব্রাহে, আইসল্যান্ড এর পর্যবেক্ষণকেন্দ্র থেকে রাতের আকাশে তার পর্যবেক্ষণের ফলাফল খুব যত্ন করে সংরক্ষণ করে রাখেন। ১৫৭২ সালে তিনি ক্যাশিওপিয়া তারকামন্ডলে একটি নতুন তারকা পর্যবেক্ষণ করেন। পরবর্তীতে এর নাম দেওয়া হয় এস এন ১৫৭২। এই সুপারনোভার অবশিষ্টাংশ ১৯৬০ সাল পর্যন্ত আকাশে ছিল।


title: অতিনবতারা পর্যবেক্ষণের ইতিহাস

text: ইউরোপীয়দের মধ্যে এই সময় একটি সাধারণ বিশ্বাস প্রচলিত ছিল। তারা এরিস্টটল এর ধারণা বিশ্বাস করতো। তারা মনে করতো চাঁদ এবং গ্রহগুলি পৃথিবী থেকে বহু দূরে এবং সেগুলো স্থিতিশীল। তাই পর্যবেক্ষণকারীরা যুক্তি দিলেন যে এই ঘটনা নিশ্চয়ই পৃথিবীর বায়ুমন্ডলের কারণেই ঘটেছে। আই হোক, ট্যুকো লিখেছেন বস্তুটি স্থির ছিল এবং কখনো এর লম্বন পরিবর্তন করতো না। অর্থাৎ, এটি দূরে থাকা আবশ্যক। তিনি তাঁর পর্যবেক্ষণ  লাতিন ভাষায় একটি ছোট বই-এ ১৫৭৩ সালে লিখে গেছেন। বইয়ের নাম, 'দে নোভা এত নুলিয়ুঁ আএঁভি মেমরিয়াঁ ভিসা স্তেল্লা' যার অর্থঃ নতুন এবং পুরাতন অদৃশ্য তারকা সম্পর্কে। এর আধুনিক নামঃ পরিবর্তনশীল তারকার আকস্মিক বিপর্যয়।


title: অতিনবতারা পর্যবেক্ষণের ইতিহাস

text: আমাদের মিল্কিওয়ে গ্যালাক্সিতে অতি সম্প্রতি ঘটিত সুপারনোভা হলো অতিনবতারা ১৬০৪ যা ১৬০৪ সালে ৯ অক্টোবরে দেখা যায়। কিছু মানুষ এই পর্যবেক্ষণ সংরক্ষণ করেন। তবে ইয়োহানেস কেপলার তাঁর পদ্ধতিগত গবেষণার কারণে উল্লেখযোগ্য হয় উঠেন। 'দে স্তেলা নোভা ইন পেদি সেরপেন্তারিঁ' বইতে কেপলার তাঁর পর্যবেক্ষণ লিখে যান।


title: অতিনবতারা পর্যবেক্ষণের ইতিহাস

text: ট্যুকো'র মতো গ্যালিলিও গ্যালিলেই নতুন তারকার লম্বন পরিমাপ করতে গিয়েও ব্যর্থ হন এবং পরবর্তীতে তিনি এরিষ্টোটলের আকাশের স্থিতিশীল অবস্থা তত্ত্বের বিরুদ্ধে যুক্তি দেন। এই সুপারনোভার অবশিষ্টাংশ ১৯৪১ সালে মাউন্ট উইলসন মনমন্দির শনাক্ত করে।


title: অতিনবতারা পর্যবেক্ষণের ইতিহাস

text: সুপারনোভার সত্যিকারের প্রকৃতি কিছু সময়ের জন্য অস্পষ্ট ছিল। ধীরে ধীরে পর্যবেক্ষকরা এক ধরনের তারকার সন্ধান পেলেন যেগুলোর ঐজ্জ্বল্য দীর্ঘ সময়ের পর্যায়ক্রমিক অস্থিরতার মধ্য দিয়ে যায়। জন রাসেল হাইন্ড ১৮৪৮ সালে এবং নরম্যান পগসন ১৮৬৩ সালে কিছু তারকা শনাক্ত করেন যেগুলোর ঔজ্জ্বল্যতা হঠাৎ করে বদলে যায়। এই পর্যবেক্ষণটি জ্যোতির্বিজ্ঞানীদের নজর কেড়েছিল। অবশেষে ১৮৬৬ সালে ইংরেজ জ্যোতির্বিজ্ঞানী উইলিয়াম হাগিন্স নব তারকার জন্য প্রথম বর্ণালী মানমন্দির স্থাপন করেন। টি কর্ণিয়া বরালিস নোভার অস্বাভাবিক হাইড্রোজেন বর্ণালি আবিষ্কারের মাধ্যমে তিনি পর্যবেক্ষণকেন্দ্রটি তৈরী করেন। হাগিন্স অস্বাভাবিক বিস্ফোরণের অন্তর্নিহিত প্রক্রিয়ার একটি তত্ত্ব প্রস্তাবনা করেন যা অন্য জ্যোতির্বিজ্ঞানীদের মনযোগ আকর্ষণ করে।


title: অতিনবতারা পর্যবেক্ষণের ইতিহাস

text: ১৮৮৫ সালে, এস্তোনিয়ার, 'আর্নেস্ট হার্টউইং' দ্বারা এন্ড্রোমিডা গ্যালাক্সির একটি সুপারনোভা বিস্ফোরণের মতো কিছু একটা পর্যবেক্ষিত হয়। তখন 'এস এন্ড্রোমিডা'র ঔজ্জ্বল্যতা ৬ গুণ বেড়ে গিয়েছিল। গ্যালাক্সির কেন্দ্রের ঐজ্জ্বল্যতা অতিরিক্ত হয়ে গিয়েছিল। অতঃপর আবার নবতারার মতো বিলীন হয়ে গিয়েছিল। পরবর্তীতে ১৯১৭ সালে জর্জ উইলিয়াম রিৎচি সেই সময়ের এন্ড্রোমিডা গ্যালাক্সির দুরত্ব নির্ণয় করেন এবং পরিমাপের পরে ফলাফল অণুযায়ী এটি যা ধারণা করা হয়েছিল তার থেকে অনেক দূরে। এর মানে এন্ড্রোমিডা গ্যালাক্সি শুধু গ্যালাক্সি লাইনে ছিল তা নয় বরং এটি গ্যালাক্সি লাইনের কেন্দ্রেই ছিল এবং এটি প্রচুর শক্তি উৎপাদন করেছিল যা নবতারার থেকে অনেক বেশি।


title: অতিনবতারা পর্যবেক্ষণের ইতিহাস

text: নতুন করে নবতারা দেখার ইতিহাস ১৯৩০ সাল থেকে ভাল্টার বাডে এবং ফ্রিট্‌জ জুইকি দ্বারা মাউন্ট উইলসন অবজারভেটরি থেকে পর্যবেক্ষণ করা হয়। তারা 'এস এন্ড্রোমিডা' শনাক্ত করেছিল যাকে তারা ভেবেছিল একটি সাধারণ অতিনবতারকা বা সুপারনোভা। এটি একটি বিস্ফোরণ ছিল যার ফলে সূর্যের ১০^৭ (১০,০০,০০০) বছরের শক্তি উৎপন্ন হয়েছিল। তারা  এই অস্বাভাবিক বিস্ফোরণটিকে বলতে শুরু করলো সুপারনোভা। তারা দাবি করলো যে সাধারণ তারকার মধ্যাকর্ষণ চাপের কারণে চুপসে যাওয়ার ফলে শক্তি নির্গত হওয়ার পর সেগুলো নিউট্রন তারাতে পরিণত হয়। সুপার-নোভা নামটি প্রথম ১৯৩১ সালে ক্যালিফোর্নিয়া ইন্সটিটিউট অফ টেকনোলজির একটি লেকচারে ফ্রিটজ জুইকি ব্যবহার করেন। পরে ১৯৩৩ সালে আমেরিকান ফিজিক্যাল সোসাইটি এর এক মিটিং-এ এটিকে সাধারণভাবে সুপারনোভা বলার সিদ্ধান্ত নেওয়া হয়। ১৯৩৮ সালে 'সুপার-নোভার) এর হাইফেন উঠে গিয়ে সুপারনোভা নামে ব্যবহার করা শুরু হয়।


title: অতিনবতারা পর্যবেক্ষণের ইতিহাস

text: যদিও সুপারনোভা একটি বিরল ঘটনা তবুও প্রতি ৫০ বছরে এটি আমাদের গ্যালাক্সিতে ঘটে। গ্যালাক্সিগুলোর দুরত্ব পরিমাপ করার জন্য ঘন ঘন সুপারনোভা পর্যবেক্ষণ হয়। ১৯৩৩ সালে  প্রথম সুপারনোভা সনাক্তকরণ পেট্রল শুরু হয় জুইকি দ্বারা। ১৯৩৬ সালে তিনি ক্যালিফোর্নিয়া ইন্সটিটিউট অফ টেকনোলজি এর যোসেফ যে. জনসন এর সাহায্যে সুপারনোভা সনাক্তকরণ পেট্রল  যোগ দেন। প্যালমার মানমন্দির থেকে ৪০ সে.মি. স্মিট দূরবিক্ষণ যন্ত্র দ্বারা অতি-গ্যালাক্টিক ফটগ্রাফিক প্লেটের সাথে তুলনা করে  তারা ৩ বছরে ১২টি সুপারনোভা আবিষ্কার করেছিল।


title: অতিনবতারা পর্যবেক্ষণের ইতিহাস

text:
১৯৩৮ সালে, জ্যোতির্বিজ্ঞানী ভাল্টার বাডে প্রথম আবিষ্কার করেছেন সাধারণ নীহারিকা হলো সুপারনোভার ধ্বংসাবশেষ। তিনি প্রাথমিকভাবে বলেছিলেন ক্র্যাব নেবুলা হলো 'এস এন ১০৫৪' এর অবশিষ্টাংশ। তিনি উল্লেখ করেছেন যখন গ্রহ নীহারিকা দেখা যায় তখন সুপারনোভা বিস্ফোরণে বেগ সাধারণ থেকে অস্বাভাবিক রকমের বেশি হয়। একই বছরে বাডে'র প্রস্তাবনা অণুযায়ী আই.এ ধরনের সুপারনোভাগুলো সহায়ক দুরত্ব নির্দেশক। পরবর্তীতে অ্যালান ট্যাম্যান এবং গুস্তাভ ট্যাম্যান এর গবেষণায় বেরিয়ে এসেছে আই.এ ধরনের সুপারনোভাগুলো মহাবিশ্ব এর বড় দূরত্ব মাপতে এক ধরনের 'স্ট্যান্ডার্ড ক্যান্ডেল'।
১৯৪১ সালে সুপারনোভার এর বর্ণালিগত বৈশিষ্ট্যদ্বারা রুডলফ মিঙ্কোউইস্কি প্রথম মহাবিশ্বের বড় দূরত্ব মাপেন। সুপারনোভার বর্ণালিতে হাইড্রোজেন উপাদানের উপর ভিত্তি করে সুপারনোভাগুলোকে তিনি ২ ভাগে বিভক্ত করেছেন। পরে জুইকি আরো ৩ ধরনের সুপারনোভা আবিষ্কার করেন। যদিও জুইকির আরো ৩টি আবিষ্কার এখন আর একক সুপারনোভার ক্ষেত্রে ব্যবহার করা হয়না। পরবর্তীতে বর্ণালী ক্যাটাগরির উপ-বিভাগকে আধুনিক সুপারনোভা মডেলে স্কিম বিভাগে বিভক্ত করা হয়েছে।


title: অতিনবতারা পর্যবেক্ষণের ইতিহাস

text: দ্বিতীয় বিশ্বযুদ্ধ এর পর ফ্রেড হয়েল কীভাবে মহাবিশ্বের পরিবর্তনশীল বস্তুগুলো উৎপন্ন হয় তা নিয়ে গবেষণা করলো। ১৯৪৬ সালে তিনি প্রস্তাবনা করেছেন, উচ্চ ভরসম্পন্ন তারকাগুলো থার্মোনিউক্লিয়ার বিক্রিয়া করে, আর নিউক্লিয়ার বিক্রিয়ার কারণেই তারকা থেকে শক্তি নির্গত হয় এবং এর ফলে তারকা চুপসে যায়। চুপসে যাওয়া তারকা ক্রমান্বয়ে অস্থির হয়ে যায় এবং বিষ্ফোরক বস্তু উৎপন্ন করে যা বিস্ফোরণের ফলে নক্ষত্রমন্ডলে ছড়িয়ে পড়ে। ১৯৬০ সালে ফ্রেড হয়েল এবং উইলিয়াম আলফ্রেড ফাওলার দাবি করেন যে নিউক্লিয়ার ফিউশনই হলো সুপারনোভা বিস্ফোরণের শক্তির উৎস।


title: অতিনবতারা পর্যবেক্ষণের ইতিহাস

text: নর্থওয়েস্টার্ন বিশ্ববিদ্যালয়- এ প্রথম ১৯৬০ সালে কম্পিউটার দ্বারা নিয়ন্ত্রিত সুপারনোভা পর্যবেক্ষণ শুরু হয়। তারা নিউ মেক্সিকোর কোরালিটস পর্যবেক্ষণকেন্দ্রে ২৪ ইঞ্চির একটি টেলিস্কোপ তৈরী করে যা কম্পিউটার দ্বারা নিয়ন্ত্রিত হয়। টেলিস্কোপটি প্রতি মিনিটে একটি করে গ্যালাক্সি দেখতে পারতো এবং টিভি স্ক্রীনে পর্যবেক্ষকরা তা দেখতে পেত। এর মাধ্যমে তারা ২ বছরে ১৪টি সুপারনোভা আবিষ্কার করতে পারলো।


title: অতিনবতারা পর্যবেক্ষণের ইতিহাস

text: ১৯৭৩ সালে ওয়ালেন এবং আইবেনের একটি প্রস্তাবের উপর ভিত্তি করে বর্তমানে আই.এ ধরনের সুপারনোভা বিস্ফোরণের তত্ত্ব প্রচলিত হয়েছে। একই সময়ে এন.জি.সি ৫২৫৩ এর 'এস এন ১৯৭২ ই' এর আলোর বক্রতা ১ বছর ধরে পর্যবেক্ষিত হয়। সুপারনোভাটি প্রতিদিনে ০.০১ আপাত মান এ বিলীন হয়ে যেতে লাগলো। অন্য পরিমাপের এককএ রূপান্তর করলে বলা যেতে পারে এটি কোবাল্ট-৫৬ এর অবক্ষয় মানের সমান। যার হাফ-লাইফ হলো ৭৭ দিন। অবক্ষয়িত বিস্ফোরণ মডেল অনুসারে প্রায় সৌর ভরের সমান ভরের নিকেল-৫৬ এর উৎপাদন ঘটে বিষ্ফোরিত তারা দিয়েই ঘটে। নিকেল এবং কোবাল্টের অবক্ষয়ের কারণে সুপারনোভা বিস্ফোরণের শক্তি উৎপন্ন হয় এবং বিস্ফোরণের শেষ কালে তা বিকিরণ করে দেয়। কিছু পর্যবেক্ষণ এর উপর ভিত্তি করে ১৯৭২ সালের পরে অবক্ষয়-বিস্ফোরণ মডেলটি স্বীকৃতি পেতে থাকে।


title: অতিনবতারা পর্যবেক্ষণের ইতিহাস

text: আই.এ ধরনের সুপারনোভার আলোর বক্রতা পর্যবেক্ষণ করে আবিষ্কৃত হয় যে এগুলো একটি সর্বোচ্চ ঔজ্জ্বল্য প্রাপ্তির মাধ্যমে দেখা যায়। সুপারনোভাগুলো পর্যবেক্ষণের মাধ্যমে গ্যালাক্সির দূরত্ব সঠিকভাবেই অণুমান করা যায়। এভাবেই মহাবিশ্বের বড় দূরত্ব পরিমাপ করার জন্য এই ধরনের সুপারনোভাগুলো অনেক সাহায্য করে। ১৯৯৮ সালে, পর্যবেক্ষণের মাধ্যমে বিজ্ঞানীরা দেখলেন যে অনেক দূরের আই.এ সুপারনোভাগুলো খুবই অস্পষ্ট হয়। এর মাধ্যমে প্রমাণ হয় যে আমাদের মহাবিশ্বের বৃদ্ধি ত্বরিত হচ্ছে।


title: অতিনবতারা পর্যবেক্ষণের ইতিহাস

text: যদিও ১৬০৪ সালের পর থেকে আমাদের ছায়াপথে কোনো সুপারনোভা দেখা যায়নি, এটা ভাবা হয়  যে ৩০০ বছর আগে ১৬৬৭ থেকে ১৬৮০ সালের মাধ্যে ক্যাশিওপিয়ায় একটি সুপারনোভা বিস্ফোরণ ঘটেছিল। এর অবশিষ্টাংশ হলো ক্যাশিওপিয়া এ যা তারকামন্ডলের ধুলো দিয়ে অস্পষ্ট হয়ে আছে। এটিকে এরকম ভাবার কারণ হলো এটি কখনো স্পষ্টভাবে দেখা যায়নি। হতে পারে অন্য দিক থেকে একে স্পষ্টভাবে দেখা যাবে। যাই হোক, এটি আমাদের সৌরজগতের থেকে বহুদূরে সবচেয়ে উজ্জ্বল বেতার উৎস।


title: অতিনবতারা পর্যবেক্ষণের ইতিহাস

text: ১৯৮৭ সালে সুপারনোভা ১৯৮৭এ বড় 'মেগলানিক মেঘ' এর মধ্যে শুরু হবার কয়েক ঘন্টার মধ্যেই দেখা গিয়েছিল। এটি ছিল প্রথম নিউট্রিনো পর্যবেক্ষণের মাধ্যমে সনাক্তকৃত সুপারনোভা। সুপারনোভার আপেক্ষিক নৈকট্য এর বর্ণনা দিয়েছিল। এটী সুপারনোভা'র আধুনিক তত্ত্ব প্রতিষ্ঠিত করতে সাহায্য করেছিল।


title: অতিনবতারা পর্যবেক্ষণের ইতিহাস

text: ২০ শতকে সুপারনোভা'র আবিষ্কার ধীরে ধীরে বাড়তে লাগলো। ১৯৯০ সালে সুপারনোভা পর্যবেক্ষণের জন্য কিছু স্বয়ংক্রিয় প্রোগ্রাম আবিষ্কার হয়।  ১৯৯২ সালে লেইজনার মানমন্দিরে সুপারনোভা পর্যবেক্ষণের জন্য একটি প্রোগ্রাম বানানো হয়। একই বছরে এতে বের্কলি অটোমেটেড ইমেজিং টেলিস্কোপ প্রোগ্রামও স্থাপন করা হয়। ১৯৯৬ সালে লিক মানমন্দিরে ক্যাটযম্যান অটোমেটিক ইমেজিং টেলিস্কোপের স্থাপনের মাধ্যমে পূর্ববর্তী প্রগ্রামগুলো সফল হয়। ২০০ সালে লিক প্রোগ্রাম ৯৬ টি সুপারনোভা আবিষ্কার করেছিল। যার কারণে এটি পৃথিবীর সবচেয়ে সেরা প্রোগ্রাম হিসেবে বিবেচিত হয়েছিল।


title: অতিনবতারা পর্যবেক্ষণের ইতিহাস

text: ১৯৯০ সালে একটি প্রস্তাবনায় বলা হয়েছে যে টাইটানিয়াম-৪৪'র গামা রশ্মি এর মাধ্যমে সুপারনোভার অবশিষ্টাংশ পাওয়া সম্ভব। এর হাফ-লাইফ হলো ৯০ বছর। এর ফলে গামা রশ্মি সহজেই গ্যালাক্সিতে প্রবেশ করতে পারবে। এর ফলে খুব সহজেই আমরা গত সহস্রাব্দের কোনো সুপারনোভার অবশিষ্টাংশ শনাক্ত করতে পারি। পূর্বে ২ টি অবশিষ্টাংশ পাওয়া গিয়েছিল। ক্যাশিওপিয়া-এ এবং আর.এক্স. জে০৮৫২.০-৪৬২২ যা ভেলা সুপারনোভা রেমন্যান্ট এর অধিক্রমণের মাধ্যমে আবিষ্কার হয়েছিল।


title: অতিনবতারা পর্যবেক্ষণের ইতিহাস

text: এই অবশিষ্টাংশটি (আরএক্স জে০৮৫২.০-৪৬২২) অপেক্ষাকৃত বড় ভেলা সুপারনোভা রেমন্যান্ট এর সামনে দেখা গিয়েছিল। টাইটানিয়াম-৪৪ এর অবক্ষয় থেকে প্রাপ্ত গামা রশ্মি দেখিয়েছিল যে এটি সম্ভবত ১২০০ সালের একটি বিস্ফোরণের অংশ, কিন্তু এর কোনো ঐতিহাসিক সংরক্ষণ নেই। গামা রশ্মি এবং এক্স রশ্মির প্রবাহ নির্দেশ করেছিল যে সুপারনোভাটি আমাদের অপেক্ষাকৃত কাছি ছিল (খুব সম্ভবত ২০০ পারসেক)। যদি তাই হয় তবে এটি খুব বিষ্ময়কর। কারণ ২০০ পারসেক এর কম দূরত্বে সুপারনোভাগুলো বছরে কমপক্ষে ১০০,০০০ বার চোখে পড়ে।


title: অতিনবতারা পর্যবেক্ষণের ইতিহাস

text: 'এসএন ২০০৩এফজি' ২০০৩ সালে একটি নতুন বা গঠন হচ্ছে এমন গ্যালাক্সিতে আবিষ্কৃত হয়েছিল। রিয়েল-টাইম গবেষণার সময় এই সুপারনোভা উঠে আসে। এর ফলে কিছু গুরুত্বপূর্ণ পদার্থবিজ্ঞানের প্রশ্ন উঠে এসেছিল যেহেতু এটিকে দেখতে চন্দ্রশেখর সীমা এর বেশি ভরের মনে হচ্ছিল।


title: অতিনবতারা পর্যবেক্ষণের ইতিহাস

text: এসএন ২০০৬জিওয়াই সুপারনোভা যা এনজিসি ১২৬০ নামক একটি গ্যালাক্সিতে (২৪০ মিলিয়ন আলোক-বর্ষ দূরে) দেখা গিয়েছিল, ছিল ২০০৭ এর অক্টোবর পর্যন্ত সবচেয়ে উজ্জ্বল সুপারনোভা। এই বিস্ফোরণের ঐজ্জ্বল্যতা ছিল আগের অন্যান্য আবিষ্কৃত সুপারনোভার ঔজ্জ্বল্যতার কমপক্ষে ১০০ গুণ বেশি। সুপারনোভাটি যে তারকা থেকে উৎপন্ন হয়েছিল সেটি ছিল সূর্য থেকে ১৫০ গুণ বেশি ভরসম্পন্ন। যদিও সুপারনোভাটির বৈশিষ্ট্য আই.এ সুপারনোভার মতোই ছিল তবুও এর বর্ণালিতে হাইড্রোজেনের  অস্তিত্ব পাওয়া যায়। ধারণা করা হয় 'এসএন ২০০৬জিওয়াই' ছিল দুইটি অস্থায়ী সুপারনোভার একত্রিত রূপ। এসএন ২০০৫এপি, যা রবার্ট কিম্বি আবিষ্কার করেছেন ছিল এসএন ২০০৬জিওয়াই এর মতোই সুপারনোভা। এবং এটি ছিল সাধারণ টাইপ ২ সুপারনোভার থেকে ৩০০ গুণ বেশি উজ্জ্বল।


title: অতিনবতারা পর্যবেক্ষণের ইতিহাস

text: ২১ মে ২০০৮ সালে, জ্যোতির্বিজ্ঞানীরা ঘোষণা করেছিল যে তারা একটি ক্যামেরায় সদ্য বিষ্ফোরণরত একটি সুপারনোভা শনাক্ত করেছে। পৃথিবী থেকে ৮৮ মিলিয়ন আলোকবর্ষ দূরে এঞ্জিসি ২৭৭০ তে পর্যবেক্ষণের সময় হঠাৎ এক্স রশ্মির বিস্ফোরণ দেখে এসএন ২৭৭০ আবিষ্কার করা হয়ছিল। অবশেষে প্রিন্সটন বিশ্ববিদ্যালয়'র আলিসিয়া সোডারবার্গ এটি নিশ্চিত হয়েছিল যে এই বড় এক্স রশ্মির বিষ্ফোরণটি ছিল সুপারনোভার জন্মের সূচনা।


title: অতিনবতারা পর্যবেক্ষণের ইতিহাস

text: একজন শখের জ্যোতির্বিজ্ঞানী ক্যারোলিন মুর, পাকেট অবজারভেটরি সুপারনোভা সার্চ টিম'র সদস্য ২০০৮ সালের নভেম্বরের শেষ দিকে এসএন ২০০৮এইচএ নামক একটি সুপারনোভা পেয়েছিলেন। তখন মহিলা বিজ্ঞানী ক্যারোলিন মুরের বয়স ছিল ১৪ বছর। তাঁকে সবচেয়ে ছোট বয়সী সুপারনোভা আবিষ্কারক বলা হয়। ২০১১ সালের জানুয়ারিতে, ১০ বছরের এক মেয়ে 'ক্যাথরিন আরোরা গ্রে' বলেছেন যে তিনি একটি সুপারনোভা শনাক্ত করেছেন। তাই বর্তমানে তাঁকেই বলা হয় সবচেয়ে ছোট সুপারনোভা আবিষ্কারক। মিস. গ্রে, তাঁর বাবা এবং এক বন্ধু মিলে এসএন ২০১০এলটি নামক একটি সুপারনোভা দেখতে পায় যা পৃথিবী থেকে ২৪০ মিলিয়ন দূরে ইউসিজি ৩৩৭৮ গ্যালাক্সির ক্যামেরোপ্যারড্যালিস নক্ষত্রমন্ডলে অবস্থিত।


title: অতিনবতারা পর্যবেক্ষণের ইতিহাস

text: ২০০৯ সালে এন্টার্টিকার গভীর স্থানের বরফ কোরে কঠিন কিছু পায় যেগুলো ১০০৬ এবং ১০৫৪ সালের সুপারনোভার সাথে সম্পর্কযুক্ত। সুপারনোভার গামা রশ্মি দ্বারা নাইট্রোজেন অক্সাইড তৈরী হয়েছিল। এই পদ্ধতিটি দ্বারা কয়েক হাজার বছর আগের সুপারনোভা সম্পর্কে তথ্য জানা যাবে।


title: অতিনবতারা পর্যবেক্ষণের ইতিহাস

text: ২০১০ সালের ১৫ নভেম্বর, জ্যোতির্বিজ্ঞানীরা নাসা'র চন্দ্র এক্স-রশ্মি মানমন্দির ব্যবহার করে ঘোষণা দিলেন, 'মেজিয়ার ১০০' গ্যালাক্সিতে  'এসএন ১৯৭৯সি' সুপারনোভা পরিক্ষা করার সময় তারা মাত্র ৩০ বছর বয়সী একটি কৃষ্ণ বিবর দেখতে পান। নাসা আরও সম্ভাবনা দেখিয়েছে যে কৃষ্ণ বিবরটি হতে পারে ঘূর্ণায়মান নিউট্রন তারা যা উচ্চ শক্তির কণিকা উৎপন্ন করে।


title: অতিনবতারা পর্যবেক্ষণের ইতিহাস

text: ২০১১ সালের ২৪ আগস্ট, প্যালমার ট্রান্সিয়েন্ট ফ্যাক্টরির স্বয়ংক্রিয় জরিপ পিনহুইল গ্যালাক্সি এম১০১-এ আই.এ ধরনের সুপারনোভা 'এসএন ২০১১ এফএ' এর বিস্ফোরণের অল্প সময়ের মধ্যেই আবিষ্কার করে। ২১ মিলিয়ন আলোক বর্ষ দূরের এই সুপারনোভার অস্তিত্ব আবিষ্কার করে খুব তাড়াতাড়ি সময়েই। এর ফলে বিজ্ঞানীরা এই ধরনের সুপারনোভার জন্ম সম্পর্কে জানতে সক্ষম হবে।


title: অতিনবতারা পর্যবেক্ষণের ইতিহাস

text: ২০১২ সালের ১৬ই মার্চ টাইপ ২ সুপারনোভা যার নাম এসএন ২০১২এডব্লিউ, এম৯৫ গ্যালাক্সিতে আবিষ্কার করেন।


title: অতিনবতারা পর্যবেক্ষণের ইতিহাস

text: ২০১৪ সালের জানুয়ারির ২২ তারিখে, ইউনিভার্সিটি অব লন্ডন অবজারভেটরিতে ছাত্ররা এম৮২ গ্যালাক্সি(সিগার গ্যালাক্সি)'র কাছাকাছি 'এসএন ২০১৪জে' নামক সুপারনোভা আবিষ্কার করেন। এটি পৃথিবী থেকে ১২ মিলিয়ন আলোকবর্ষ দূরে। সাম্প্রতিক কালে এই সুপারনোভাটিই হলো এই দশকের সবচেয়ে কাছের পর্যবেক্ষণকৃত সুপারনোভা।


title: অতিনবতারা পর্যবেক্ষণের ইতিহাস

text: আনুমানিক ভাবে বলা হয় যে আমাদের ছায়াপথ গ্যালাক্সির আকার অণুযায়ী প্রতি ৫০ বছরে একবার সুপারনোভা বিস্ফোরণ হবে। এই মানটি আসল মান থেকে উচ্চ। এর মানে মহাকাশের ধূলিকণার কারণে পৃথিবী থেকে ভালো করে এগুলো দেখা যায়না। নতুন যন্ত্রপাতি যেমনঃ নিউট্রিনো ডিটেক্টর, তড়িৎচৌম্বক বর্ণালি দিয়ে হতে পারে ভবিষ্যতে এরকম সমস্যা থেকে মুক্তির পথ। পরবর্তীতে আমরা মহাকাশের ধূলিকণা ভেদ করেও হয়তো সুপারনোভাগুলো দেখতে পাবো।


title: সুপারসেল (ভিডিও গেম কোম্পানি)

text: সুপার সেল একটি ভিডিও গেম নির্মাণকারী প্রতিষ্ঠান যা ২০১০ সালে হেলসিঙ্কি, ফিনল্যান্ডে প্রতিষ্ঠিত হয়। ২০১১ সালে সুপারসেল মোবাইল ডিভাইসের জন্য গেম তৈরি শুরু করে। এই প্রতিষ্ঠানটি থেকে এখন পযন্ত চারটি গেম মুক্তি পেয়েছে; “ক্ল্যাশ অব ক্ল্যানস”, “হেই ডে”, “বুম বিচ” এবং ক্ল্যাশ রয়্যাল। এর মধ্যে প্রথম দুটি গেম খুব জনপ্রিয়তা লাভ করে।


title: লাই-ফাই

text: লাই-ফাই (Light Fidelity) একটি দ্বিমুখী, উচ্চ গতির এবং ওয়াই ফাই অনুরূপ সম্পূর্ণরূপে সংযুক্ত বেতার যোগাযোগ প্রযুক্তি। প্রফেসর হারাল্ড হাস দ্বারা উদ্ভাবিত, লাই-ফাই অপটিক্যাল বেতার যোগাযোগ (OWC) একটি সাবসেট এবং আরএফ কমিউনিকেশন (Wi-Fi অথবা ওয়াই ফাই), বা তথ্য সম্প্রচার প্রেক্ষিতে প্রতিস্থাপনের করার জন্য একটি সম্পূরক হতে পারে। এটা এখন পর্যন্ত প্রতি সেকেন্ডে 224 গিগাবাইট এর গতি পৌঁছনো, ওয়াই ফাই চেয়ে প্রায় 100 গুণ দ্রুত হতে মাপা হয়।


title: লাই-ফাই

text: তা বেতার এবং দৃশ্যমান আলোর যোগাযোগ বা (পরিবর্তে রেডিও ফ্রিকোয়েন্সি তরঙ্গ) অবলোহিত এবং কাছাকাছি অতিবেগুনি বর্ণালী, আরো অনেক তথ্য বহন করে যা অপটিক্যাল বেতার যোগাযোগ প্রযুক্তি, অংশ ব্যবহার, এবং আরএফ-ব্যান্ডউইথ সীমাবদ্ধতা একটি সমাধান হিসেবে প্রস্তাব করা হয়েছে একটি সম্পূর্ণ সমাধান একটি শিল্প প্রমিতকরণ নেতৃত্বে রয়েছে।


title: লাই-ফাই

text: এই OWC প্রযুক্তি ওয়াই ফাই একটি অনুরূপ পদ্ধতিতে নেটওয়ার্ক, মোবাইল, উচ্চ গতির যোগাযোগ বিলি একটি মাধ্যম হিসেবে light-emitting diodes (এলইডি) থেকে আলোর ব্যবহার। লি-ফাই বাজারে 2018 2013 থেকে 82% একটি যৌগ বার্ষিক বৃদ্ধির হার আছে এবং 2018 দ্বারা প্রতি বছর ধরে $ 6 বিলিয়ন ডলার হতে অভিক্ষিপ্ত হয়।


title: লাই-ফাই

text: দৃশ্যমান আলোর যোগাযোগ (ভিএলসি) মানুষের চোখ দ্বারা লক্ষ করা খুব দ্রুত একটি খুব উচ্চ হার, এ বন্ধ এবং এলইডি বর্তমান সুইচিং করে কাজ করে. লাই-ফাই ও LEDs তথ্য প্রেরণ করতে উপর রাখা হবে হবে, যদিও এখনও তথ্য বহন করে যথেষ্ট কষ্ট, তারা মানুষের দৃশ্যমানতা নীচে যেতে পারে. আলোর তরঙ্গ অনেক খাটো পরিসীমা, ওয়াই ফাই সাথে যদিও আরো, হ্যাকিং থেকে নিরাপদ আপেক্ষিক তোলে যা দেয়াল ভেদ করতে পারবে না।। লাই-ফাই একটি সংকেত প্রেরণ করার জন্য চোখ সরাসরি লাইন প্রয়োজন হয় না; আলো দেয়ালে 70 মেগাবিট / অর্জন করতে পারেন বন্ধ প্রতিফলিত।


title: পঞ্চম ওয়ার্ড ওয়ার্ডরুম

text: পঞ্চম ওয়ার্ড ওয়ার্ডরুম (ইংরেজীঃ Fifth ward wardroom) হলো একটি ঐতিহাসিক মিটিং হল যা রোড আইল্যান্ড-এর পাওটাকেট-এর  ৪৭ মালবেরি স্ট্রিট-এ অবস্থিত। এটি একটি লাল ইটের তৈরী একতলা ভবন। এই ভবনের ছাদ হেলানো এবং  উচ্চতা বেশি নয়।ভবনটি মূলত আয়তাকার। ভবনটীর মূল ব্লকের বাইরে একটি পটমন্ডপ রয়েছে। 'উইলিয়াম আর ওয়াকার & সন' দ্বারা ১৮৮৬ সালে ভবনটি পরিকল্পিত হয়েছে। ভবনটি ভোটকেন্দ্র এবং মিটিং হল হিসেবে ব্যবহৃত হতো।  পরবর্তীতে এটি স্কুল এবং পুরাতন কর্মচারী সংগঠন হিসেবে ব্যবহৃত হতো। জাতীয় ঐতিহাসিক স্থানসমূহ নিবন্ধনের মনোনয়নের পর এই ভবনটি ১৯৮৩ সালে ঐতিহাসিক ভবন হিসেবে নিবন্ধিত হয়।


title: পঞ্চম ওয়ার্ড ওয়ার্ডরুম

text: ১৮৮৬ সালে ভবনটি উইলিয়াম আর ওয়াকার এন্ড সন দ্বারা পরিকল্পনা করা হয়। এস ম্যসন এবং এইচ এ স্মিথ একতলা ভবনটি লাল ইট দিয়ে কুইন অ্যানে স্টাইলে তৈরী করেন। ভবনটি মূলত আয়তাকার। ভবনটির ছাঁদ নিচু ও কিছুটা হেলানো। লাল ইটের রঙ হামানদিস্তা দ্বারা গাড় লাল রঙের হয়ে আছে এবং গ্রানাইটের তৈর জানালার সিল দ্বারা কন্ট্রাস্টেড হয়ে আছে। ভবনটির মূল ব্লকের বাইরে একটি পটমন্ডল আছে। মূল ব্লকে ৩টি ক্রিসেন্ট আকৃতির জানালা রয়েছে। প্রতিটি জানালা ৩টি ভাগে বিভক্ত। পটোমন্ডলে উপতৃকোণাকৃতির একটি ছোট জানালা রয়েছে। উপগৃহের পেছনে ডবল শাসি'র জানালা রয়েছে। মনোনয়নের সময়, একটি পরিবারের বসবাসযোগ্য করতে পুনঃনির্মাণের সময়, বাড়িটির 'ক্যাডার স্ট্রিটের' পাশে বারান্দা ছিল যা প্লাইউড দ্বারা তৈরী হয়েছিল এবং এতে ক্রিসেন্ট আকৃতির জানালা ছিল। তবে এখনো বাইরের অংশের কাঠের সাজ এখনো আছে।